








ZMLUVA O DIELO

„Rekonštrukcia objektu KH Palace a prístavba bazénovej haly – wellness a balneoterapia, Kúpele Sliač“

Číslo zmluvy: [●]



uzavretá medzi

KÚPELE SLIAČ a.s.

a

[doplní sa podľa výsledku verejného obstarávania]


Táto Zmluva je uzavretá podľa § 536 a nasl. Obchodného zákonníka medzi nasledovnými Zmluvnými stranami:

OBJEDNÁVATEĽ:
Obchodné meno:	KÚPELE SLIAČ a.s.
Sídlo: 			Kúpeľná 714/38, 962 31 Sliač 
IČO: 			31 642 438
DIČ:			2020477096
IČ DPH:		SK2020477096
Registrácia:	Obchodný register Okresného súdu Banská Bystrica, odd.: Sa, vložka č.: 316/S
IBAN:			SK36 0900 0000 0051 7627 7479

a

ZHOTOVITEĽ:
Obchodné meno:	[.]
Sídlo: 			[.]
IČO: 			[.]
DIČ:			[.]
IČ DPH:		[.]
Registrácia:		[.]
IBAN:			[.]

















PREAMBULA

Keďže:

(A) Objednávateľ je obchodnou spoločnosťou, ktorá zabezpečuje správu, prevádzku, údržbu, obnovu a rozvoj kúpeľného areálu Kúpeľov Sliač, vrátane súvisiacej technickej, dopravnej, parkovej, krajinnej a prevádzkovej infraštruktúry;

(B) Objednávateľ má záujem zabezpečiť riadne, včasné a úplné vykonanie diela označeného ako „Rekonštrukcia objektu KH Palace a prístavba bazénovej haly – wellness a balneoterapia, Kúpele Sliač“, a to spôsobom, pri ktorom Zhotoviteľ zodpovedá za odborné preverenie, koordináciu a potrebné dopracovanie dokumentácie v rozsahu podľa tejto Zmluvy, vykonanie Inžinierskej činnosti v rozsahu podľa tejto Zmluvy, uskutočnenie stavebných, montážnych a technologických prác, vykonanie skúšok a odovzdanie Diela ako funkčného a užívania schopného celku;

(C) Objednávateľ uskutočnil verejné obstarávanie podľa ZVO, ktorého výsledkom je uzavretie tejto Zmluvy so Zhotoviteľom ako úspešným uchádzačom;

(D) Dielo má charakter komplexného plnenia zahŕňajúceho potrebné dopracovanie dokumentácie a realizáciu Diela, pri ktorom Podklady Objednávateľa, okrem podkladov, ktoré majú podľa tejto Zmluvy iba informatívny alebo pomocný charakter, predstavujú záväzný technický a koncepčný základ a minimálne požiadavky Objednávateľa na Dielo a Zhotoviteľ zodpovedá za ich odborné preverenie, vzájomnú koordináciu, potrebné dopracovanie v rozsahu podľa tejto Zmluvy a premietnutie do Dokumentácie Zhotoviteľa, realizácie a výsledného Diela; podklady s informatívnym alebo pomocným charakterom slúžia ako východisko pre činnosť Zhotoviteľa a nezbavujú ho zodpovednosti za úplné a riadne vypracovanie Dokumentácie Zhotoviteľa a vykonanie Diela;

(E) Zhotoviteľ sa pred uzavretím tejto Zmluvy oboznámil s Podkladmi Objednávateľa, s dostupnými informáciami o mieste plnenia a s požiadavkami verejného obstarávania a tieto skutočnosti zohľadnil pri príprave svojej ponuky;

(F) Zhotoviteľ berie na vedomie, že Dielo sa má realizovať v Areáli s osobitným prevádzkovým, kúpeľným, environmentálnym, ochranným, pamiatkovým alebo iným osobitným režimom, a zaväzuje sa vykonávať Dielo tak, aby nebola neprimerane obmedzená kúpeľná prevádzka, pohyb hostí, pacientov, zamestnancov, verejnosti a prevádzka objektov Objednávateľa;

(G) Zhotoviteľ vyhlasuje, že má odborné, technické, technologické, personálne, organizačné, finančné a právne predpoklady potrebné na riadne a včasné splnenie všetkých svojich záväzkov podľa tejto Zmluvy;

(H) Zmluvné strany majú záujem upraviť svoje práva a povinnosti tak, aby bolo Dielo dodané ako riadny, úplný, bezpečný, funkčný, prevádzkyschopný a na určený účel použiteľný celok a aby bolo, ak sa to podľa Právnych predpisov vyžaduje, riadne povolené a skolaudované;

Zmluvné strany sa dohodli na uzavretí tejto Zmluvy v nasledovnom znení:


1. [bookmark: _Ref231806832]DEFINÍCIE A INTERPRETÁCIA

1.1. Nižšie uvedené pojmy použité v tejto Zmluve s veľkým začiatočným písmenom majú nasledujúci význam:

Zmluvné strany

ZVO
	akékoľvek technické, technologické, materiálové, výrobkové, konštrukčné alebo iné riešenie navrhnuté Zhotoviteľom počas plnenia Zmluvy, ktoré sa odchyľuje od riešenia určeného Zmluvou alebo jej Prílohami, vrátane návrhu na použitie ekvivalentného výrobku alebo zariadenia, ak môže mať vplyv na funkciu, výkon, kvalitu, životnosť, bezpečnosť, hygienu, energetickú efektívnosť, servisovateľnosť, architektonické alebo pamiatkové požiadavky, Zmluvnú cenu alebo Lehotu realizácie; za Alternatívne technické riešenie sa nepovažuje odborné rozpracovanie, doplnenie, koordinácia alebo spresnenie Podkladov Objednávateľa v rozsahu Dokumentácie Zhotoviteľa, ktoré nemení záväznú technickú koncepciu alebo požadované funkčné a výkonové parametre Diela

kúpeľný areál Kúpeľov Sliač alebo jeho dotknutá časť, v ktorej alebo v súvislosti s ktorou sa má vykonávať Dielo; Areál zahŕňa najmä pozemky, budovy a iné stavby, komunikácie, spevnené plochy, parkové a lesoparkové plochy, zeleň, pramene, technické, technologické a prevádzkové zariadenia, mobiliár, prístupové a manipulačné plochy a iné priestory určené alebo dotknuté plnením podľa tejto Zmluvy; 

banková záruka vystavená v prospech Objednávateľa na zabezpečenie záväzkov Zhotoviteľa počas záručnej doby, záväzkov týkajúcich sa odstránenia vád, splnenia nesplnených záväzkov po prevzatí Diela a zaplatenia zmluvných pokút, náhrady škody alebo iných peňažných nárokov Objednávateľa súvisiacich s uvedenými záväzkami;

akákoľvek vecne, technicky, funkčne alebo priestorovo oddeliteľná časť Diela, najmä stavebný objekt, prevádzkový súbor, technologická, dokumentačná alebo iná časť plnenia určená v Zmluve alebo jej Prílohách;

úplné, riadne, funkčné, bezpečné, prevádzkyschopné a na určený účel použiteľné plnenie Zhotoviteľa podľa tejto Zmluvy, ktoré zahŕňa najmä vypracovanie Dokumentácie Zhotoviteľa v rozsahu podľa tejto Zmluvy, vykonanie Inžinierskej činnosti, uskutočnenie stavebných, montážnych, technologických a súvisiacich prác a dodávok, vykonanie skúšok, uvedenie Diela do prevádzky, odovzdanie podkladov a dokladov potrebných na povoľovacie a prípadné kolaudačné procesy a splnenie všetkých ďalších povinností Zhotoviteľa potrebných na dosiahnutie účelu Zmluvy;

akákoľvek dokumentácia, ktorú je Zhotoviteľ povinný podľa tejto Zmluvy vypracovať, predložiť, upraviť, dopracovať, aktualizovať alebo odovzdať, vrátane dokumentácie a podkladov potrebných na povoľovacie a prípadné kolaudačné procesy, vykonávacieho projektu, ak sa jeho vypracovanie vyžaduje podľa Právnych predpisov, realizačnej dokumentácie, prevádzkovej dokumentácie, skúšobnej, geodetickej, technologickej, dielenskej, výrobnej, montážnej, bezpečnostnej, environmentálnej, licenčnej dokumentácie, ako aj dokladov, osvedčení, protokolov, revíznych správ, certifikátov, vyhlásení, návodov a iných listín potrebných na prevzatie, užívanie, prevádzku, údržbu alebo preukázanie súladu Diela so Zmluvou a Právnymi predpismi;

orgány verejnej správy, obce, vlastníci alebo správcovia inžinierskych sietí a technickej infraštruktúry, vlastníci, správcovia alebo užívatelia dotknutých nehnuteľností, osoby vykonávajúce ochranu prírodných liečivých zdrojov, pamiatkovej ochrany, ochrany prírody a krajiny alebo životného prostredia, prevádzkovatelia infraštruktúry, iní zhotovitelia, budúci užívatelia, technickí inšpektori a iné osoby, ktorých súčinnosť, stanovisko, vyjadrenie, súhlas alebo podmienky môžu byť relevantné pre prípravu, povolenie, realizáciu, kolaudáciu, užívanie alebo prevádzku Diela;

harmonogram záväzných míľnikov tvoriaci Prílohu č. 1 tejto Zmluvy; 

odborné, technické, dokumentačné, koordinačné a administratívne činnosti Zhotoviteľa súvisiace s dopracovaním Dokumentácie Zhotoviteľa, vykonávaním, skúšaním, uvedením do prevádzky a kolaudáciou Diela, najmä identifikácia potrebných stanovísk, vyjadrení, súhlasov, schválení a iných úkonov Dotknutých subjektov, príprava úplných podkladov na ich získanie, odborná koordinácia s Dotknutými subjektmi, zapracovanie ich požiadaviek a poskytovanie potrebnej súčinnosti Objednávateľovi vrátane účasti na rokovaniach, obhliadkach alebo konaniach; získanie stanovísk, vyjadrení, súhlasov a schválení Dotknutých subjektov a vedenie kolaudačného konania zabezpečuje Objednávateľ, ak Zmluva výslovne neustanovuje inak;

osoba, ktorej odborná spôsobilosť, skúsenosť alebo kvalifikácia bola požadovaná alebo hodnotená vo Verejnom obstarávaní a ktorá je v Zmluve alebo jej Prílohe označená ako kľúčový expert, odborník alebo iným obdobným označením; ak vo Verejnom obstarávaní neboli Kľúčoví experti požadovaní ani hodnotení, ustanovenia Zmluvy o Kľúčových expertoch sa nepoužijú;

Vada, ktorá bráni alebo obmedzuje bezpečné alebo riadne užívanie bazénovej, wellness alebo balneoterapeutickej prevádzky, ohrozuje život alebo zdravie osôb, bezpečnosť, hygienu, kvalitu vody alebo prevádzku podstatných technológií Diela alebo vytvára bezprostredné riziko vzniku škody;

záväzná lehota na riadne dokončenie a odovzdanie Diela ako celku najneskôr do 31.12.2027; 

akékoľvek tvrdenie, žiadosť, požiadavka alebo uplatnenie práva jednej Zmluvnej strany voči druhej Zmluvnej strane podľa tejto Zmluvy alebo v súvislosti s ňou, najmä nárok na platbu, zmenu Zmluvnej ceny, predĺženie lehoty, zmenu Diela, odstránenie vady, náhradu škody, zmluvnú pokutu alebo iné plnenie;

zákon č. 513/1991 Zb., Obchodný zákonník v znení neskorších predpisov;

KÚPELE SLIAČ a.s., sídlom na adrese Kúpeľná 714/38, 962 31 Sliač, IČO: 31 642 438, obchodná spoločnosť zapísaná v Obchodnom registri Okresného súdu Banská Bystrica, odd.: Sa, vložka č.: 316/S, alebo jej právny nástupca;

osoba poverená Objednávateľom na výkon určitých práv, kontrolných, koordinačných, technických, administratívnych alebo prevádzkových činností podľa tejto Zmluvy; ak Objednávateľ neurčí TDI, môže určiť Oprávnenú osobu Objednávateľa v rozsahu podľa tejto Zmluvy;

súhrn osobitných požiadaviek, obmedzení a pravidiel vyplývajúcich z kúpeľnej prevádzky, pohybu kúpeľných hostí, pacientov, zamestnancov a verejnosti, ochrany prírodných liečivých zdrojov, ochrany životného prostredia, ochrany zelene, pamiatkovej ochrany, ochrany historických alebo krajinársky hodnotných prvkov, interných predpisov Objednávateľa, Povolení, stanovísk Dotknutých subjektov a Právnych predpisov;

všetky dokumenty, údaje, výkresy, mapy, situácie, štúdie, investičné zámery, technické podklady, opisy predmetu zákazky, požiadavky, prieskumy, pasporty, stanoviská, rozhodnutia, vysvetlenia, súťažné podklady a iné podklady, ktoré tvoria súčasť Zmluvy alebo boli riadne sprístupnené uchádzačom vo Verejnom obstarávaní ako podklady na vypracovanie ponuky, najmä rozhodnutie o stavebnom zámere, overený projekt stavby a ostatná projektová dokumentácia a technické podklady; všetky Podklady Objednávateľa sú pre Zhotoviteľa záväzné s výnimkou stavebného zámeru, ktorý slúži ako informatívny a pomocný podklad; tým nie je dotknutá záväznosť požiadaviek, princípov alebo riešení obsiahnutých v stavebnom zámere, pokiaľ vyplývajú z rozhodnutia o stavebnom zámere, overeného projektu stavby alebo iného záväzného Podkladu Objednávateľa; 

podrobný časový plán plnenia Zmluvy vypracovaný Zhotoviteľom podľa čl. ‎11.4, ktorý slúži na organizáciu, koordináciu a kontrolu postupu plnenia Zmluvy; jeho jednotlivé čiastkové termíny nie sú záväznými míľnikmi ani samostatne sankcionovanými termínmi a jeho schválenie alebo aktualizácia nemení Harmonogram ani Lehotu realizácie;

ponuka Zhotoviteľa predložená vo Verejnom obstarávaní, vrátane všetkých jej súčastí, príloh, vysvetlení a doplnení;

všetky rozhodnutia, povolenia, súhlasy, záväzné stanoviská, stanoviská, vyjadrenia, osvedčenia, potvrdenia, oznámenia a iné individuálne akty, úkony alebo opatrenia orgánov verejnej moci, Dotknutých subjektov alebo oprávnených osôb potrebné na prípravu, projektovanie, povolenie, realizáciu, uvedenie do prevádzky, kolaudáciu, užívanie alebo prevádzku Diela, vrátane rozhodnutia o stavebnom zámere, overovacej doložky k projektu stavby a kolaudačného osvedčenia;

všetky technické, funkčné, právne, časové, kvalitatívne, prevádzkové, bezpečnostné, koordinačné, povoľovacie, dokumentačné a iné požiadavky Objednávateľa na Dielo, uvedené najmä v Zmluve, Prílohách, Podkladoch Objednávateľa, súťažných podkladoch, stanoviskách, pokynoch a dokumentoch vydaných v súlade so Zmluvou;

deň, ktorý nie je sobotou, nedeľou ani dňom pracovného pokoja podľa Právnych predpisov Slovenskej republiky;

všetky všeobecne záväzné právne predpisy Slovenskej republiky a Európskej únie, ktoré sa vzťahujú na Zmluvné strany, Dielo alebo plnenie tejto Zmluvy;

písomný protokol o prevzatí Diela alebo Časti Diela Objednávateľom podľa tejto Zmluvy;

prílohy tejto Zmluvy uvedené v článku ‎2.2 tejto Zmluvy, ako aj všetky dokumenty, ktoré sú k týmto prílohám pripojené alebo ktoré sú v nich výslovne označené ako ich súčasť; Prílohy tvoria neoddeliteľnú súčasť Zmluvy;

banková záruka vystavená v prospech Objednávateľa na zabezpečenie riadneho a včasného plnenia záväzkov Zhotoviteľa do splnenia podmienok na uvoľnenie realizačného zádržného podľa čl. ‎13.12, vrátane zaplatenia zmluvných pokút, náhrady škody, nákladov na odstránenie Vád, nákladov na náhradné plnenie a iných peňažných nárokov Objednávateľa súvisiacich s uvedenými záväzkami;

Register partnerov verejného sektora podľa Zákona o RPVS;

priestor v Areáli určený alebo sprístupnený Objednávateľom na vykonávanie Diela, umiestnenie zariadenia staveniska, skladovanie, manipuláciu a vykonávanie súvisiacich činností;

hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti zákazky, ktorej výsledkom je táto Zmluva;

dokument s názvom „Súhrnná správa pre plánované zmeny v technologickej časti dodávky tepla Wellness & Balneo“, tvoriaci súčasť Prílohy č. 5 tejto Zmluvy;

technický dozor investora alebo iná odborne spôsobilá osoba poverená Objednávateľom na výkon kontrolných, koordinačných, technických, dozorných, potvrdzovacích alebo administratívnych činností podľa tejto Zmluvy; ak Zmluva priznáva určité oprávnenie TDI, môže ho vykonať aj Objednávateľ alebo Oprávnená osoba Objednávateľa, ak to zodpovedá rozsahu jej poverenia;

technické normy, technické špecifikácie, technické pravidlá, štandardy, predpisy a odporúčania uplatniteľné na Dielo, najmä STN, STN EN, EN a iné technické požiadavky, ktorých dodržanie vyplýva zo Zmluvy, Právnych predpisov, Povolení, Požiadaviek Objednávateľa alebo z odbornej starostlivosti Zhotoviteľa;

akýkoľvek nesúlad Diela, Časti Diela, Dokumentácie Zhotoviteľa, materiálu, zariadenia, technológie, dokladu alebo iného plnenia Zhotoviteľa so Zmluvou, Požiadavkami Objednávateľa, Dokumentáciou Zhotoviteľa, Právnymi predpismi, Technickými normami, Povoleniami, odbornou starostlivosťou, účelom Diela alebo vlastnosťami potrebnými na riadne, bezpečné a prevádzkyschopné užívanie Diela;

postup verejného obstarávania podľa ZVO, ktorého výsledkom je uzavretie tejto Zmluvy;

mimoriadna, nepredvídateľná, neodvrátiteľná a od vôle povinnej Zmluvnej strany nezávislá udalosť, ktorá nastala po uzavretí Zmluvy, je mimo kontroly povinnej Zmluvnej strany a bráni jej v plnení povinností podľa Zmluvy, ak sú splnené podmienky podľa čl. ‎23 tejto Zmluvy;

časť sumy inak splatnej Zhotoviteľovi, ktorú je Objednávateľ oprávnený zadržať na zabezpečenie riadneho splnenia záväzkov Zhotoviteľa podľa tejto Zmluvy;
zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;

činnosti Zhotoviteľa počas záručnej doby spočívajúce v diagnostike a odstraňovaní Vád, oprave alebo výmene vadných častí Diela a v technickej podpore bezprostredne súvisiacej s odstraňovaním Vád; Záručný servis nezahŕňa pravidelné servisné prehliadky, preventívnu alebo bežnú údržbu, prevádzkový servis, dodávku spotrebného materiálu ani pozáručný servis;

osoba oprávnená konať za Zhotoviteľa pri plnení tejto Zmluvy v technických, organizačných, koordinačných, realizačných a administratívnych otázkach súvisiacich s Dielom;

[doplní sa podľa výsledku verejného obstarávania] alebo jej právny nástupca; ak je Zhotoviteľom združenie, skupina dodávateľov alebo viac osôb na strane Zhotoviteľa, znamená pojem Zhotoviteľ všetky tieto osoby spoločne aj každú z nich samostatne, ak zo Zmluvy nevyplýva niečo iné;

akákoľvek zmena Diela alebo podmienok jeho vykonania, ktorá je nariadená alebo schválená ako Zmena podľa článku ‎12 tejto Zmluvy;

táto zmluva o dielo vrátane všetkých jej Príloh, dodatkov a dokumentov tvoriacich jej súčasť;

celková pevná, úplná a konečná cena dohodnutá v tejto Zmluve za riadne, úplné, včasné, funkčné a prevádzkyschopné vykonanie Diela, vrátane všetkých prác, dodávok, služieb, Dokumentácie Zhotoviteľa, Inžinierskej činnosti, skúšok, licencií, poistení, poplatkov, ktoré je podľa Zmluvy povinný znášať Zhotoviteľ, materiálov, zariadení, technológií, rizík a ostatných povinností Zhotoviteľa podľa tejto Zmluvy, ak Zmluva výslovne neustanovuje inak;

zmluvné strany Zmluvy;

zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

	
	


1.2. Ak je v tejto Zmluve uvedené, že Zhotoviteľ má niečo zabezpečiť, rozumie sa tým, že Zhotoviteľ je povinný v rozsahu povinnosti výslovne uloženej Zhotoviteľovi podľa tejto Zmluvy vykonať všetky technické, administratívne, organizačné, finančné a iné úkony potrebné na dosiahnutie príslušného výsledku, a to na vlastné náklady a riziko, ak Zmluva výslovne neustanovuje inak.

1.3. Ak je v tejto Zmluve uvedené, že určitý dokument, riešenie, postup, dodávka alebo plnenie podlieha schváleniu, odsúhlaseniu, potvrdeniu, kontrole alebo pripomienkovaniu Objednávateľa, TDI alebo Dotknutého subjektu, nezbavuje to Zhotoviteľa zodpovednosti za správnosť, úplnosť, vhodnosť, funkčnosť, realizovateľnosť, bezpečnosť, súlad so Zmluvou a súlad s Právnymi predpismi.

1.4. Ak je v tejto Zmluve uvedené, že Zhotoviteľ zodpovedá za určitý výsledok, nejde len o povinnosť vykonať jednotlivé činnosti, ale aj o povinnosť dosiahnuť v rozsahu povinností Zhotoviteľa podľa tejto Zmluvy zmluvne dohodnutý, funkčný, prevádzkyschopný, bezpečný a právne použiteľný výsledok. Toto ustanovenie nezakladá zodpovednosť Zhotoviteľa za výsledok konania o kolaudácii ani za vykonanie úkonu, ktorý podľa Právnych predpisov alebo Zmluvy môže vykonať iba Objednávateľ; tým nie sú dotknuté povinnosti Zhotoviteľa v rámci Inžinierskej činnosti ani jeho zodpovednosť za úplnosť a včasnosť podkladov, stanovísk, súhlasov, schválení a súčinnosti potrebných na riadne vykonanie Diela a kolaudáciu.

1.5. Pojmy, ktoré nie sú definované v Zmluve, majú význam, ktorý je im pridelený v Právnych predpisoch; pojmy, ktoré nie sú definované v Zmluve a ani v žiadnom platnom a účinnom Právnom predpise, majú význam, ktorý sa im obvykle prikladá v obchodnoprávnych vzťahoch, vždy však s prihliadnutím na Zmluvnými stranami sledovaný hospodársky účel (kauzu) Zmluvy vyjadrujúci skutkové okolnosti, ktoré Zmluvné strany k uzavretiu Zmluvy viedli.

1.6. Nadpisy článkov slúžia len na prehľadnosť a nemajú vplyv na výklad tejto Zmluvy.

1.7. Odkaz na Zmluvu, Prílohu, Právny predpis alebo iný dokument zahŕňa aj jeho zmeny, doplnenia a nahradenia, ak boli prijaté alebo vykonané v súlade so Zmluvou a Právnymi predpismi.

2. [bookmark: _Ref233254813]SÚČASTI ZMLUVY A PORADIE DOKUMENTOV

2.1. Zmluva pozostáva z vlastného textu tejto Zmluvy a z Príloh, ktoré tvoria jej neoddeliteľnú súčasť. Súčasťou Zmluvy sú aj dokumenty, na ktoré táto Zmluva alebo jej Prílohy výslovne odkazujú ako na dokumenty tvoriace súčasť Zmluvy.

2.2. [bookmark: _Ref231808772]Neoddeliteľnou súčasťou Zmluvy sú nasledovné Prílohy: 
Príloha č. 1:	Harmonogram
Príloha č. 2:	Opis predmetu zákazky 
Príloha č. 3:	Rozhodnutie o stavebnom zámere
Príloha č. 4:	Overený projekt stavby
Príloha č. 5: 	Ostatná projektová dokumentácia a  technické podklady vrátane Súhrnnej správy  
Príloha č. 6:	Ocenený výkaz výmer a rozpočet Zhotoviteľa
Príloha č. 7:	Ostatné časti súťažných podkladov vrátane ich vysvetlení, doplnení a zmien, ktoré boli riadne sprístupnené uchádzačom vo Verejnom obstarávaní a nie sú zahrnuté v Prílohách č. 1 až 6
Príloha č. 8:	Ponuka Zhotoviteľa
Príloha č. 9:	Zoznam Subdodávateľov 

Dokumenty podľa Príloh č. 1 až 7 tvoria súčasť Zmluvy v znení, v akom boli riadne sprístupnené uchádzačom vo Verejnom obstarávaní.

2.3. Ak sa ktorákoľvek Príloha skladá z viacerých dokumentov, častí, dodatkov, výkresov, tabuliek, schém alebo súborov, považujú sa za súčasť príslušnej Prílohy všetky tieto dokumenty, ak z Prílohy alebo zo Zmluvy nevyplýva niečo iné. 

2.4. Jednotlivé dokumenty tvoriace Zmluvu sa vykladajú ako vzájomne sa dopĺňajúce a vysvetľujúce. Skutočnosť, že určitá povinnosť, požiadavka, činnosť, dodávka, práca, dokument, skúška alebo iné plnenie Zhotoviteľa je uvedené len v niektorom dokumente tvoriacom súčasť Zmluvy, neznamená, že Zhotoviteľ nie je povinný takéto plnenie vykonať, ak patrí do rozsahu jeho povinností podľa vlastného textu Zmluvy. Podklady označené ako informatívne alebo pomocné je Zhotoviteľ povinný odborne posúdiť a primerane zohľadniť pri vypracovaní Dokumentácie Zhotoviteľa; tieto podklady však samostatne nerozširujú rozsah Diela ani neznižujú zodpovednosť Zhotoviteľa za úplné a riadne vykonanie jeho povinností podľa Zmluvy. Toto ustanovenie nemožno vykladať tak, že sa na Zhotoviteľa prenášajú činnosti alebo zodpovednosť, ktoré podľa vlastného textu Zmluvy zabezpečuje Objednávateľ.

2.5. Za rozpor medzi dokumentmi tvoriacimi Zmluvu sa nepovažuje, ak jeden dokument ustanovuje podrobnejšiu, prísnejšiu, kvalitnejšiu, bezpečnejšiu alebo funkčne širšiu požiadavku než iný dokument a tieto požiadavky možno splniť súčasne. V takom prípade je Zhotoviteľ povinný splniť podrobnejšiu, prísnejšiu, kvalitnejšiu, bezpečnejšiu alebo funkčne širšiu požiadavku. Toto ustanovenie sa neuplatní na Podklady Objednávateľa označené ako informatívne alebo pomocné.

2.6. Dodatky k Zmluve majú prednosť pred ostatnými dokumentmi tvoriacimi Zmluvu, a to v poradí od najneskoršieho dodatku po najskorší dodatok. V ostatných prípadoch sa rozpor medzi dokumentmi posudzuje podľa povahy otázky, ktorej sa rozpor týka, podľa článkov ‎2.7 až ‎2.11.

2.7. [bookmark: _Ref233252900]V právnych, obchodných, cenových, platobných, časových a procesných otázkach má prednosť vlastný text Zmluvy.

2.8. V otázkach konkrétneho technického riešenia, najmä trás, polôh, rozmerov, dimenzií, napojení, materiálov, zariadení, technických detailov, výpočtov a spôsobu realizácie, je rozhodujúci overený projekt stavby. V otázkach, ktoré overený projekt stavby neupravuje, má prednosť ostatná záväzná projektová dokumentácia a záväzné technické podklady. Tým nie je dotknutá povinnosť Zhotoviteľa splniť výslovné požiadavky podľa článku ‎2.9.

2.9. [bookmark: _Ref233252938]Opis predmetu zákazky je rozhodujúci pre výslovne určený účel, funkciu, výkon, kvalitu, rozsah a požadovaný výsledok Diela. Overený projekt stavby a ostatná záväzná projektová dokumentácia a záväzné technické podklady sa musia vykladať a v rozsahu povinností Zhotoviteľa podľa tejto Zmluvy dopracovať tak, aby boli tieto požiadavky splnené.

2.10. Súhrnná správa predstavuje záväzný technický a koncepčný podklad v rozsahu, v ktorom určuje plánované zmeny oproti riešeniu zachytenému v ostatných Podkladoch Objednávateľa, plánovaný budúci stav a požiadavky na technické riešenie Diela vyplývajúce z tohto budúceho stavu. Zhotoviteľ je povinný tieto skutočnosti zohľadniť pri vypracovaní Dokumentácie Zhotoviteľa a vykonaní Diela a zabezpečiť, aby Dielo bolo s týmto plánovaným budúcim stavom technicky kompatibilné a pripravené na príslušné napojenia a rozhrania. 

2.11. [bookmark: _Ref233252911]Ponuka Zhotoviteľa má prednosť pred iným dokumentom tvoriacim súčasť Zmluvy iba vtedy, ak z nej vyplýva kvalitnejšie, bezpečnejšie, technicky vhodnejšie alebo funkčne širšie plnenie a súčasne nie je v rozpore so Zmluvou, Opisom predmetu zákazky, projektovou dokumentáciou, Právnymi predpismi, Technickými normami alebo Povoleniami. 

2.12. Ak rozpor, nejasnosť, chyba, opomenutie alebo technická nevhodnosť dokumentov nemôže byť odstránená výkladom podľa predchádzajúcich ustanovení, Zhotoviteľ je povinný bezodkladne písomne upozorniť Objednávateľa, opísať zistený rozpor a jeho možné dôsledky, navrhnúť riešenie a požiadať Objednávateľa o záväzný pokyn. Zhotoviteľ je povinný postupovať podľa pokynu Objednávateľa. Vydanie pokynu samo osebe nezakladá Zmenu, zvýšenie Zmluvnej ceny ani predĺženie Lehoty realizácie, ak neboli splnené podmienky podľa článku ‎12.


3. ÚČEL A PREDMET ZMLUVY

3.1. Účelom tejto Zmluvy je zabezpečiť pre Objednávateľa riadne, úplné, včasné, bezpečné, funkčné, prevádzkyschopné a na určený účel použiteľné dodanie Diela v súlade s vydanými Povoleniami, ktoré bude spôsobilé na riadnu kolaudáciu a užívanie.

3.2. Zmluva sa uzatvára ako zmluva o dielo s charakterom komplexného plnenia zahŕňajúceho odborné preverenie, koordináciu a potrebné dopracovanie dokumentácie v rozsahu podľa tejto Zmluvy a realizáciu Diela. Zhotoviteľ nezodpovedá iba za vykonanie jednotlivých činností, prác alebo dodávok, ale aj za ich vzájomnú koordináciu, technickú správnosť, úplnosť, funkčnosť, súlad s Právnymi predpismi a vydanými Povoleniami a spôsobilosť Diela na riadne užívanie.

3.3. Predmetom tejto Zmluvy je záväzok Zhotoviteľa vykonať pre Objednávateľa Dielo riadne, úplne, včas, na vlastné nebezpečenstvo a za podmienok uvedených v tejto Zmluve a záväzok Objednávateľa zaplatiť Zhotoviteľovi Zmluvnú cenu za riadne, úplné a včasné splnenie všetkých povinností Zhotoviteľa podľa tejto Zmluvy.

3.4. Zhotoviteľ je povinný vykonať Dielo ako komplexné plnenie zahŕňajúce najmä:

(a) vypracovanie, dopracovanie, aktualizáciu, predloženie a odovzdanie Dokumentácie Zhotoviteľa;

(b) vykonanie Inžinierskej činnosti;

(c) vypracovanie a včasné odovzdanie všetkých podkladov potrebných na vykonanie úkonov, vedenie konaní a získanie Povolení, ktoré podľa tejto Zmluvy alebo Právnych predpisov zabezpečuje Objednávateľ;

(d) zabezpečenie, vykonanie a vyhodnotenie všetkých prieskumov, zameraní, podkladov, štúdií, posúdení, výpočtov a odborných činností potrebných na riadne plnenie Zmluvy;

(e) odbornú koordináciu s Dotknutými subjektmi a poskytnutie všetkej odbornej, technickej a administratívnej súčinnosti Objednávateľovi potrebnej na získanie stanovísk, vyjadrení, súhlasov a schválení Dotknutých subjektov, vrátane včasnej identifikácie ich potreby a prípravy a odovzdania úplných podkladov;

(f) zapracovanie pripomienok, podmienok a požiadaviek Dotknutých subjektov do Dokumentácie Zhotoviteľa a Diela;

(g) obstaranie, dodanie, dopravu, uskladnenie, ochranu, zabudovanie, montáž, zapojenie, nastavenie, konfiguráciu, skúšanie a uvedenie do prevádzky všetkých zariadení, materiálov, technológií, softvéru a iných vecí potrebných na vykonanie Diela;

(h) realizáciu všetkých stavebných, montážnych, technologických, koordinačných, pomocných, dočasných a súvisiacich prác potrebných na úplné, funkčné a prevádzkyschopné vykonanie Diela;

(i) vykonanie všetkých skúšok, odborných prehliadok, odborných skúšok, revízií, úradných skúšok, funkčných skúšok, komplexných skúšok a ďalších skúšok vyžadovaných Zmluvou, Právnymi predpismi, Technickými normami, Povoleniami alebo Dotknutými subjektmi;

(j) zabezpečenie všetkých protokolov, potvrdení, revíznych správ, certifikátov, vyhlásení, atestov, záručných listov, prevádzkových predpisov, manuálov, návodov, dokladov o nakladaní s odpadmi a ďalších dokladov potrebných na riadne užívanie, prevádzku, údržbu, opravy alebo zmeny Diela;

(k) uvedenie Diela do prevádzky, ak je to potrebné s ohľadom na povahu Diela;

(l) vypracovanie a odovzdanie všetkých podkladov a poskytnutie odbornej a technickej súčinnosti potrebnej na kolaudáciu Diela alebo získanie iného dokladu umožňujúceho jeho užívanie, ak sa podľa Právnych predpisov vyžadujú;

(m) odovzdanie Diela Objednávateľovi v stave, ktorý umožňuje jeho riadne, bezpečné, spoľahlivé a prevádzkyschopné užívanie na určený účel;

(n) splnenie všetkých ostatných povinností Zhotoviteľa vyplývajúcich zo Zmluvy, Príloh, Požiadaviek Objednávateľa, Ponuky, Právnych predpisov, Technických noriem, vydaných Povolení, odbornej starostlivosti a požiadaviek Dotknutých subjektov, a to v rozsahu povinností Zhotoviteľa podľa tejto Zmluvy.

3.5. Dielo zahŕňa najmä: 
(a) odborné preverenie, koordináciu a dopracovanie dokumentácie v rozsahu podľa tejto Zmluvy a jej Príloh, najmä vypracovanie realizačnej, výrobnej, dielenskej, montážnej a koordinačnej dokumentácie;
(b) rekonštrukciu a stavebné úpravy dotknutých častí objektu KH Palace vrátane priestorov balneoterapie a súvisiaceho technického a prevádzkového zázemia;
(c) realizáciu prístavby bazénovej haly, wellness prevádzok a súvisiacich stavebných, technických a technologických celkov;
(d) dodávku, montáž, zapojenie, nastavenie a uvedenie do prevádzky bazénových, wellness a balneoterapeutických technológií a všetkých súvisiacich profesií;
(e) súvisiace krajinárske, exteriérové a obnovovacie práce;
(f) vykonanie skúšok, zaškolenie obsluhy, odovzdanie dokumentácie skutočného zhotovenia a odovzdanie Diela ako plne funkčného a prevádzkyschopného celku.

Podrobné vecné vymedzenie Diela je uvedené v Prílohách. 

3.6. Dielo zahŕňa všetko, čo je v rozsahu povinností Zhotoviteľa podľa tejto Zmluvy potrebné na dosiahnutie účelu Zmluvy, a to aj vtedy, ak určitá práca, dodávka, služba, dokument, podklad, skúška, koordinácia, licencia, softvér, rozhranie, úprava, opatrenie alebo iné plnenie nie je výslovne uvedené v dokumentoch tvoriacich Zmluvu, ak je potrebné na riadne, úplné, bezpečné, funkčné a prevádzkyschopné vykonanie Diela v súlade s vydanými Povoleniami a na jeho riadnu kolaudáciu a užívanie. Toto ustanovenie nemožno vykladať tak, že Zhotoviteľ vedie konanie o kolaudácii alebo vykonáva úkony, ktoré podľa Právnych predpisov alebo tejto Zmluvy zabezpečuje výlučne Objednávateľ; tým nie sú dotknuté povinnosti Zhotoviteľa v rámci Inžinierskej činnosti.

3.7. Podklady Objednávateľa, okrem tých, ktoré majú podľa tejto Zmluvy iba informatívny alebo pomocný charakter, predstavujú záväzný technický a koncepčný základ Diela a požiadavky Objednávateľa na Dielo. Zhotoviteľ je povinný tieto záväzné podklady odborne preveriť, vzájomne skoordinovať a v rozsahu Dokumentácie Zhotoviteľa podľa tejto Zmluvy a jej Príloh rozpracovať, doplniť a premietnuť do Dokumentácie Zhotoviteľa a realizácie Diela tak, aby bol splnený účel Zmluvy. Podklady s informatívnym alebo pomocným charakterom je Zhotoviteľ povinný odborne posúdiť a primerane zohľadniť; tieto podklady však nenahrádzajú Dokumentáciu Zhotoviteľa ani nezbavujú Zhotoviteľa zodpovednosti za jej úplné a riadne vypracovanie a za vykonanie Diela.

3.8. Poskytnutie Podkladov Objednávateľa nepredstavuje záruku Objednávateľa, že tieto podklady tvoria úplnú dokumentáciu potrebnú na realizáciu Diela. Zhotoviteľ je povinný zabezpečiť ich odborné preverenie, koordináciu a dopracovanie v rozsahu Dokumentácie Zhotoviteľa, ktorú je podľa tejto Zmluvy a jej Príloh povinný vypracovať. Takéto odborné preverenie, koordinácia a dopracovanie, vrátane vypracovania potrebných detailov, koordinácie profesií, prestupov, napojení a dimenzovania v rozsahu vyplývajúcom zo Zmluvy a jej Príloh, je súčasťou povinností Zhotoviteľa a Zmluvnej ceny a samo osebe sa nepovažuje za Zmenu ani nezakladá Nárok na zvýšenie Zmluvnej ceny alebo predĺženie Lehoty realizácie.

3.9. Zhotoviteľ sa nesmie bez predchádzajúceho písomného súhlasu Objednávateľa podstatne odchýliť od technickej koncepcie, trás, dimenzií, funkčných a výkonových parametrov alebo technológií určených v záväzných Podkladoch Objednávateľa. Zhotoviteľ je oprávnený navrhnúť Alternatívne technické riešenie výlučne postupom podľa čl. ‎12 tejto Zmluvy. Alternatívne technické riešenie nesmie zapracovať do Dokumentácie Zhotoviteľa ani realizovať pred jeho písomným schválením Objednávateľom a, ak má vplyv na rozsah Diela, Zmluvnú cenu, Lehotu realizácie alebo Povolenia, pred nadobudnutím účinnosti príslušného dodatku k Zmluve. Ak je odchýlka nevyhnutná z dôvodu Právnych predpisov, Povolení, podmienok Dotknutých subjektov alebo objektívne zisteného stavu, Zhotoviteľ je povinný bezodkladne upozorniť Objednávateľa a postupovať podľa čl. ‎12 tejto Zmluvy.

3.10. Zhotoviteľ je povinný zabezpečiť, aby Dokumentácia Zhotoviteľa a výsledné Dielo spĺňali všetky záväzné funkčné, výkonové, hygienické, energetické, akustické, prevádzkové, bezpečnostné a environmentálne požiadavky a parametre vyplývajúce zo Zmluvy, Príloh, Podkladov Objednávateľa, Právnych predpisov, Technických noriem, Povolení a podmienok Dotknutých subjektov, a to aj vtedy, ak potreba dodržania konkrétnej požiadavky alebo parametra vyplynie až pri dopracovaní Dokumentácie Zhotoviteľa.

3.11. Objednávateľ sa zaväzuje zaplatiť Zhotoviteľovi Zmluvnú cenu za riadne, úplné a včasné vykonanie Diela za podmienok uvedených v tejto Zmluve. 

3.12. Objednávateľ zabezpečuje získanie stanovísk, vyjadrení, súhlasov a schválení Dotknutých subjektov potrebných na vykonanie Diela, vedenie konania o kolaudácii Diela a vykonanie príslušných žiadostí a podaní. Zhotoviteľ je povinný v rámci Inžinierskej činnosti včas identifikovať potrebu takýchto úkonov, pripraviť a odovzdať Objednávateľovi všetky úplné podklady a poskytnúť mu odbornú, technickú a administratívnu súčinnosť potrebnú na riadne a včasné vykonanie úkonov.


4. DOKUMENTÁCIA ZHOTOVITEĽA A INŽINIERSKA ČINNOSŤ

4.1. Zhotoviteľ je povinný vypracovať, predložiť, dopracovať, upraviť, aktualizovať a odovzdať Objednávateľovi Dokumentáciu Zhotoviteľa v rozsahu podľa tejto Zmluvy a jej Príloh, v kvalite, podrobnosti a forme potrebnej na riadnu realizáciu, skúšanie, uvedenie do prevádzky, odovzdanie, prevádzku, údržbu, opravy a zmeny Diela, ako aj dokumentáciu a podklady, ktoré je podľa tejto Zmluvy povinný pripraviť na účely povoľovacích a prípadných kolaudačných procesov. 
4.2. Dokumentácia Zhotoviteľa musí byť v súlade so Zmluvou, Požiadavkami Objednávateľa, záväznými Podkladmi Objednávateľa, Právnymi predpismi, Technickými normami, vydanými Povoleniami, Osobitným režimom Areálu a požiadavkami Dotknutých subjektov. 

4.3. Dokumentácia Zhotoviteľa musí byť vypracovaná osobami odborne spôsobilými na jej vypracovanie. Zhotoviteľ zodpovedá za to, že všetky osoby podieľajúce sa na vypracovaní Dokumentácie Zhotoviteľa majú potrebné oprávnenia, autorizácie, skúsenosti, odbornú spôsobilosť a kapacity.

4.4. Dokumentácia Zhotoviteľa zahŕňa najmä:
(a) vykonávací projekt, ak sa jeho vypracovanie vyžaduje podľa Právnych predpisov;
(b) realizačnú dokumentáciu v rozsahu podľa Právnych predpisov, najmä dokumenty o výrobnej príprave Zhotoviteľa vrátane potrebných koordinačných výkresov, výrobných, dielenských, montážnych a technologických výkresov, schém, detailov, výpočtov, technologických postupov a iných podkladov potrebných na riadne uskutočnenie stavebných prác, stavebný denník, dokumentáciu skutočného zhotovenia stavby a záverečné stanovisko stavbyvedúceho;
(c) prevádzkovú dokumentáciu potrebnú na riadne, bezpečné a hospodárne užívanie, prevádzku, kontrolu, údržbu a opravy Diela;
(d) plán organizácie výstavby, dokumentáciu a plány v oblasti bezpečnosti a ochrany zdravia pri práci a ochrany pred požiarmi, dokumentáciu ku skúškam, odborným prehliadkam, odborným skúškam a revíziám, geodetickú dokumentáciu, dokumentáciu a podklady potrebné na zabezpečenie Povolení a kolaudáciu Diela a ostatné dokumenty, ktoré je Zhotoviteľ povinný vypracovať alebo zabezpečiť podľa Zmluvy a jej Príloh.

4.5. Zhotoviteľ zodpovedá za úplné a riadne vypracovanie, vzájomnú koordináciu a technickú správnosť Dokumentácie Zhotoviteľa v rozsahu potrebnom na riadne vykonanie, odovzdanie a kolaudáciu Diela. Poskytnutie Podkladov Objednávateľa s informatívnym alebo pomocným charakterom túto povinnosť neobmedzuje. Zhotoviteľ je povinný pri vypracovaní Dokumentácie Zhotoviteľa koordinovať svoju činnosť s autorom overeného projektu stavby a autormi ostatných Podkladov Objednávateľa, ak o to Objednávateľ požiada.

4.6. Zhotoviteľ určí hlavného koordinátora Dokumentácie Zhotoviteľa, ktorý bude zodpovedný za odbornú a priestorovú koordináciu všetkých projektových profesií, technologických celkov a projektových výstupov Zhotoviteľa a bude hlavnou kontaktnou osobou pre projektovú koordináciu voči Objednávateľovi, TDI a autorovi overeného projektu stavby.

4.7. Objednávateľ zabezpečuje získanie stanovísk, vyjadrení, súhlasov a schválení Dotknutých subjektov potrebných počas vypracovania Dokumentácie Zhotoviteľa a vykonávania Diela, vrátane príslušných stanovísk, súhlasov a schválení Krajského pamiatkového úradu. Zhotoviteľ je povinný v rámci Inžinierskej činnosti zabezpečiť odbornú koordináciu s Dotknutými subjektmi a pripraviť všetky úplné odborné, technické a dokumentačné podklady potrebné na získanie uvedených stanovísk, vyjadrení, súhlasov a schválení.

4.8. Zhotoviteľ je povinný riadne a včas vypracovať a odovzdať Objednávateľovi všetky úplné odborné, technické a dokumentačné podklady potrebné na vykonanie úkonov zabezpečovaných Objednávateľom podľa tejto Zmluvy, najmä na kolaudáciu Diela. Ak je na riadne a včasné pokračovanie vo vypracovaní Dokumentácie Zhotoviteľa alebo vykonávaní Diela potrebný úkon Objednávateľa, Zhotoviteľ je povinný Objednávateľa na túto skutočnosť včas písomne upozorniť, presne označiť požadovaný úkon a lehotu na jeho vykonanie a odovzdať mu úplné podklady s dostatočným predstihom tak, aby bolo možné úkon vykonať bez vplyvu na Harmonogram a Lehotu realizácie. Zhotoviteľ nezodpovedá za obsah stanoviska, rozhodnutia, súhlasu alebo schválenia Dotknutého subjektu ani za dobu jeho vydania, ak nepriaznivý výsledok alebo omeškanie neboli spôsobené porušením povinností Zhotoviteľa podľa tejto Zmluvy, najmä neúplnosťou, Vadou alebo oneskoreným predložením podkladov alebo neposkytnutím potrebnej súčinnosti.

4.9. Zhotoviteľ je povinný na požiadanie Objednávateľa poskytnúť vysvetlenia k predloženým podkladom a zúčastniť sa na rokovaní, obhliadke, kontrole alebo konaní, ak je jeho účasť potrebná vzhľadom na povahu Diela alebo ním vypracovaných podkladov. Zhotoviteľ nie je oprávnený bez predchádzajúceho písomného poverenia alebo splnomocnenia Objednávateľa konať v jeho mene voči orgánom verejnej moci alebo Dotknutým subjektom.

4.10. Zhotoviteľ je povinný pri vypracovaní Dokumentácie Zhotoviteľa a vykonávaní Diela rešpektovať všetky vydané Povolenia, najmä podmienky orgánov pamiatkovej ochrany, a priebežne koordinovať s Krajským pamiatkovým úradom všetky návrhy, materiálové a technologické riešenia a realizačné postupy, pri ktorých sa jeho stanovisko, súhlas alebo schválenie vyžaduje, vrátane zabezpečenia potrebného vzorkovania a schválenia materiálov. Ak o to Objednávateľ požiada, Zhotoviteľ je povinný príslušné riešenia koordinovať aj s autorom overeného projektu stavby. Ak riešenie navrhované Zhotoviteľom vyvolá potrebu zmeny overeného projektu stavby, Povolenia alebo inej dokumentácie, Zhotoviteľ je povinný na túto skutočnosť vopred písomne upozorniť Objednávateľa, zabezpečiť vypracovanie súvisiacej projektovej dokumentácie a všetkých odborných a technických podkladov a postupovať podľa čl. ‎12 tejto Zmluvy.

4.11. Zhotoviteľ je povinný viesť priebežnú evidenciu vzoriek, materiálov a riešení podliehajúcich schváleniu Objednávateľa, autora overeného projektu stavby alebo Dotknutého subjektu, vrátane dátumu ich predloženia, uplatnených pripomienok, stanoviska a stavu schválenia.

4.12. Zhotoviteľ je povinný v Dokumentácii Zhotoviteľa a pri Inžinierskej činnosti zohľadniť Osobitný režim Areálu, najmä kúpeľnú prevádzku, ochranu pacientov a hostí, obmedzenia pohybu osôb a techniky, ochranu prírodných liečivých zdrojov, podzemných vôd, zelene, koreňových systémov, historických a pamiatkovo hodnotných prvkov, požiadavky na obmedzenie hluku a prašnosti a interné prevádzkové pravidlá Objednávateľa.

4.13. Zhotoviteľ je povinný predkladať Dokumentáciu Zhotoviteľa Objednávateľovi a TDI v súlade s Harmonogramom a Podrobným harmonogramom a v dostatočnom predstihu tak, aby bolo možné jej riadne posúdenie a pripomienkovanie, potrebné prerokovanie s Dotknutými subjektmi, zapracovanie pripomienok a uvoľnenie príslušnej časti Dokumentácie Zhotoviteľa na realizáciu bez ohrozenia Lehoty realizácie.

4.14. Objednávateľ alebo TDI je oprávnený k predloženej Dokumentácii Zhotoviteľa uplatniť pripomienky, požadovať jej doplnenie, opravu, prepracovanie alebo opätovné predloženie, ak Dokumentácia Zhotoviteľa nie je v súlade so Zmluvou alebo nie je dostatočná na účel, na ktorý sa má použiť.
[bookmark: _Ref237367663]
4.15. Objednávateľ alebo TDI oznámi pripomienky alebo stanovisko k riadne a úplne predloženej Dokumentácii Zhotoviteľa spravidla do desiatich (10) Pracovných dní odo dňa jej doručenia. Márne uplynutie tejto lehoty sa nepovažuje za schválenie ani uvoľnenie Dokumentácie Zhotoviteľa na realizáciu. Ak vzhľadom na rozsah alebo technickú náročnosť konkrétnej časti Dokumentácie Zhotoviteľa nie je možné túto lehotu dodržať, Objednávateľ alebo TDI o tom Zhotoviteľa bezodkladne informuje a uvedie predpokladaný termín stanoviska. Zhotoviteľ je povinný lehotu na posúdenie Dokumentácie Zhotoviteľa podľa tohto článku zohľadniť v Podrobnom harmonograme a pri plánovaní postupu vykonávania Diela.

4.16. Lehota podľa čl. ‎0 začína plynúť doručením riadnej a úplnej Dokumentácie Zhotoviteľa v rozsahu a forme požadovanej Zmluvou. Ak predložená Dokumentácia Zhotoviteľa obsahuje podstatné nedostatky, je neúplná alebo neumožňuje riadne posúdenie, Objednávateľ alebo TDI ju môže vrátiť na doplnenie; nová lehota začne plynúť doručením riadne doplnenej Dokumentácie Zhotoviteľa.

4.17. Ak je potrebné Dokumentáciu Zhotoviteľa doplniť alebo prepracovať z dôvodu jej Vady, nesúladu so Zmluvou, nedostatočnej koordinácie alebo iného dôvodu na strane Zhotoviteľa, Zhotoviteľ tak vykoná na vlastné náklady bez Nároku na predĺženie Lehoty realizácie.

4.18. Ak potreba prepracovania Dokumentácie Zhotoviteľa vznikne v dôsledku dodatočnej zmeny Požiadaviek Objednávateľa, zmeny záväzného Podkladu Objednávateľa alebo požiadavky Objednávateľa na zmenu riešenia, ktoré už bolo Objednávateľom alebo TDI predtým písomne odsúhlasené alebo uvoľnené na realizáciu, prípadný Nárok Zhotoviteľa sa posúdi postupom podľa čl. ‎12.

4.19. Schválenie, odsúhlasenie, pripomienkovanie, kontrola, prevzatie alebo uvoľnenie na realizáciu Dokumentácie Zhotoviteľa Objednávateľom, TDI alebo Dotknutým subjektom nezbavuje Zhotoviteľa zodpovednosti za jej správnosť, úplnosť, vzájomnú koordináciu, vhodnosť, funkčnosť, realizovateľnosť, bezpečnosť, súlad so Zmluvou a súlad s Právnymi predpismi.

4.20. Zhotoviteľ je povinný predkladať a odovzdávať Dokumentáciu Zhotoviteľa v slovenskom jazyku, v listinnej a elektronickej forme, v počte vyhotovení a dátových formátoch určených Zmluvou, Prílohami, Právnymi predpismi, Povoleniami, Dotknutými subjektmi alebo Objednávateľom. Ak nie je určené inak, finálna Dokumentácia Zhotoviteľa sa odovzdá najmenej v dvoch (2) listinných vyhotoveniach a v elektronickej forme vo formáte PDF a v editovateľných zdrojových formátoch, v ktorých bola vypracovaná.

4.21. Ak je pre použitie Dokumentácie Zhotoviteľa potrebný osobitný softvér, licencia, prístupový údaj, certifikát, kľúč, heslo, exportný nástroj alebo iný technický prostriedok, Zhotoviteľ je povinný ho Objednávateľovi odovzdať alebo zabezpečiť jeho použitie v rozsahu potrebnom na riadne užívanie Dokumentácie Zhotoviteľa a Diela.

4.22. Zhotoviteľ nesmie začať vykonávať príslušnú Časť Diela, pre ktorú je podľa Zmluvy alebo Právnych predpisov potrebná Dokumentácia Zhotoviteľa, bez aktuálnej verzie príslušnej Dokumentácie Zhotoviteľa písomne uvoľnenej na realizáciu Objednávateľom alebo TDI, ak Objednávateľ písomne neurčí inak.

4.23. Všetky náklady Zhotoviteľa na Dokumentáciu Zhotoviteľa a Inžiniersku činnosť v rozsahu podľa tejto Zmluvy sú zahrnuté v Zmluvnej cene. 


5. AREÁL, STAVENISKO, PODKLADY, PRIESKUMY A EXISTUJÚCE SIETE

5.1. [bookmark: _Ref231798518]Zhotoviteľ je povinný pred začatím akejkoľvek časti plnenia a priebežne počas plnenia Zmluvy s odbornou starostlivosťou preskúmať Areál, Stavenisko, Podklady Objednávateľa, Požiadavky Objednávateľa, miestne podmienky, existujúce inžinierske siete, dopravné, technické, geologické, hydrogeologické, environmentálne, vlastnícke, prevádzkové, koordinačné a iné podmienky relevantné pre Dielo. 

5.2. Zhotoviteľ je povinný zohľadniť výsledky preskúmania podľa čl. ‎5.1 pri vypracovaní Dokumentácie Zhotoviteľa, pri zabezpečovaní Inžinierskej činnosti, pri príprave Podrobného harmonogramu, plánu organizácie výstavby, plánu BOZP, organizácii prác, ochrane existujúcich sietí a pri realizácii Diela.

5.3. Objednávateľ umožní Zhotoviteľovi prístup na Stavenisko v rozsahu a termínoch potrebných na plnenie Zmluvy, ak sú splnené podmienky podľa Zmluvy, najmä preukázanie poistenia, predloženie Podrobného harmonogramu, plánu organizácie výstavby, plánu BOZP a určenie zodpovedných osôb Zhotoviteľa.

5.4. Odovzdanie Staveniska alebo jeho časti sa vykoná na základe písomného protokolu podpísaného Objednávateľom alebo TDI a Zhotoviteľom, ak Objednávateľ neurčí iný spôsob sprístupnenia Staveniska. V protokole sa uvedie najmä rozsah odovzdanej časti Staveniska, dátum odovzdania, známe obmedzenia, podmienky užívania a skutočnosti významné pre plnenie Zmluvy.

5.5. Zhotoviteľ je povinný užívať Stavenisko a ostatné časti Areálu výlučne na účely plnenia Zmluvy a v rozsahu nevyhnutnom na vykonanie Diela. Zhotoviteľ nie je oprávnený umožniť užívanie Staveniska tretej osobe s výnimkou Subdodávateľov zapojených do plnenia Zmluvy a osôb, ktorých prítomnosť je potrebná na riadne plnenie Zmluvy.

5.6. Zhotoviteľ zodpovedá za organizáciu, prevádzku, ochranu, bezpečnosť, čistotu a poriadok na Stavenisku od jeho prevzatia alebo sprístupnenia až do jeho spätného odovzdania Objednávateľovi, ak Zmluva výslovne neustanovuje inak.

5.7. Zhotoviteľ je povinný na vlastné náklady a riziko zabezpečiť všetky prístupové cesty, dočasné komunikácie, manipulačné plochy, skladové plochy, dočasné prípojky, zariadenie Staveniska, oplotenie, osvetlenie, označenie, stráženie, dopravné značenie a ďalšie dočasné opatrenia potrebné na riadne a bezpečné vykonanie Diela, ak Zmluva výslovne neustanovuje inak. Tým nie je dotknutá možnosť Zhotoviteľa po predchádzajúcom písomnom súhlase Objednávateľa využiť existujúce komunikácie, spevnené plochy, objekty, technické zázemie alebo inú vhodnú infraštruktúru Areálu, a to v rozsahu a za podmienok určených Objednávateľom; takéto využitie nezbavuje Zhotoviteľa zodpovednosti za ochranu dotknutej infraštruktúry a za odstránenie poškodení, ktoré v súvislosti s jej využívaním spôsobí.

5.8. Zhotoviteľ je povinný Podklady Objednávateľa odborne preskúmať, overiť ich úplnosť, vzájomný súlad, technickú použiteľnosť a vhodnosť na účely plnenia Zmluvy. Poskytnutie Podkladov Objednávateľa nezbavuje Zhotoviteľa zodpovednosti za správnosť, úplnosť, vhodnosť, koordinovanosť a funkčnosť Dokumentácie Zhotoviteľa, technického riešenia a Diela.
5.9. Zhotoviteľ berie na vedomie, že jednotlivé Podklady Objednávateľa môžu mať rozdielny účel, rozsah a mieru podrobnosti. Táto skutočnosť nezbavuje Zhotoviteľa povinnosti zabezpečiť ich odborné preverenie a vzájomnú koordináciu a v rozsahu Dokumentácie Zhotoviteľa podľa tejto Zmluvy a jej Príloh aj ich potrebné rozpracovanie a dopracovanie. Tým nie je dotknutý informatívny alebo pomocný charakter tých Podkladov Objednávateľa, ktorým ho priznáva táto Zmluva.

5.10. Zhotoviteľ je povinný na vlastné náklady a riziko zabezpečiť a vykonať všetky prieskumy, zamerania, merania, overenia, sondy, posúdenia, štúdie, výpočty a odborné činnosti potrebné na riadne splnenie účelu Zmluvy, najmä geodetické zamerania, inžiniersko-geologické, hydrogeologické, environmentálne alebo iné prieskumy, ak sú potrebné vzhľadom na povahu Diela.

5.11. Zhotoviteľ je povinný pred začatím vypracovania tej časti Dokumentácie Zhotoviteľa, ktorej sa môžu existujúce siete alebo zariadenia týkať, a pred začatím akejkoľvek dotknutej časti realizácie identifikovať, preveriť, zamerať, vytýčiť a v potrebnom rozsahu chrániť všetky existujúce inžinierske siete, zariadenia technickej infraštruktúry, podzemné a nadzemné vedenia, prípojky, objekty, ochranné pásma a súvisiace práva alebo obmedzenia, ktoré môžu byť dotknuté plnením Zmluvy.

5.12. Zhotoviteľ nesmie vykonať žiadny zásah do existujúcej inžinierskej siete, jej ochranného pásma, zariadenia alebo súvisiacej infraštruktúry bez splnenia podmienok príslušného správcu siete, bez zabezpečenia potrebných Povolení v súlade s touto Zmluvou a bez vykonania opatrení potrebných na ochranu siete, bezpečnosť osôb, ochranu majetku a zachovanie prevádzky dotknutej siete.

5.13. Ak Zhotoviteľ zistí na Stavenisku fyzické podmienky, najmä geologické, hydrogeologické, environmentálne, technické, archeologické, pyrotechnické, kontaminačné alebo iné podmienky, ktoré sú odlišné od Podkladov Objednávateľa a ktoré Zhotoviteľ nemohol zistiť ani predvídať pri vynaložení odbornej starostlivosti pred uzavretím Zmluvy, je povinný bezodkladne písomne informovať Objednávateľa a TDI a navrhnúť ďalší postup.

5.14. Zhotoviteľ je oprávnený uplatniť Nárok z dôvodu nepredvídateľných fyzických podmienok len v rozsahu a za podmienok výslovne ustanovených Zmluvou. Zhotoviteľ nie je oprávnený uplatniť Nárok, ak ide o podmienky, ktoré vyplývali z Podkladov Objednávateľa, z verejne dostupných informácií, z povahy Areálu, z miestnych pomerov alebo ktoré mohol alebo mal zistiť pri vynaložení odbornej starostlivosti.

5.15. Zhotoviteľ je povinný chrániť Areál, Stavenisko, Dielo, Časti Diela, existujúce objekty, existujúce siete, komunikácie, pozemky, porasty, zeleň, historické prvky, pramene, majetok Objednávateľa a majetok tretích osôb pred poškodením, zničením, znehodnotením, stratou, neoprávneným zásahom alebo odcudzením.

5.16. Najneskôr ku dňu odovzdania Diela je Zhotoviteľ povinný odstrániť zo Staveniska všetko svoje vybavenie, dočasné dielo, odpad, prebytočný materiál, dočasné prípojky, dočasné značenie a iné veci, ktoré netvoria súčasť Diela, a uviesť Stavenisko, prístupové cesty, manipulačné plochy, dotknuté pozemky a objekty do stavu vyžadovaného Zmluvou, Povoleniami, Právnymi predpismi alebo Objednávateľom.


6. [bookmark: _Ref231806540]OSOBITNÝ REŽIM AREÁLU

6.1. Zhotoviteľ je povinný počas celého plnenia Zmluvy zohľadňovať, že Dielo sa vykonáva v Areáli s osobitným kúpeľným, prevádzkovým, environmentálnym, pamiatkovým alebo iným ochranným režimom. Zhotoviteľ je povinný organizovať všetky práce tak, aby nevzniklo ohrozenie, poškodenie alebo znehodnotenie chránených hodnôt Areálu a aby bola v najväčšej možnej miere, ktorú možno primerane požadovať vzhľadom na povahu Diela a vykonávaných prác, zachovaná kúpeľná prevádzka.
 
6.2. Zhotoviteľ je povinný rešpektovať najmä ochranu prírodných liečivých zdrojov, podzemných vôd, prameňov, pôdneho prostredia, zelene, stromov, koreňových systémov, historických prvkov, parkových prvkov, komunikácií, chodníkov, kúpeľných objektov, technickej infraštruktúry a majetku Objednávateľa.

6.3. Zhotoviteľ je povinný vykonávať práce tak, aby nedochádzalo k neprimeranému obmedzeniu kúpeľnej prevádzky, pohybu kúpeľných hostí, pacientov, zamestnancov Objednávateľa, verejnosti a tretích osôb. Zhotoviteľ je povinný vopred koordinovať s Objednávateľom najmä práce s výrazným hlukom, prašnosťou, vibráciami, dopravným obmedzením, obmedzením vstupu alebo obmedzením prístupu k objektom.

6.4. Pri zemných prácach, terénnych úpravách, pohybe mechanizácie, manipulácii s materiálmi, práci v blízkosti prameňov, zelene, koreňových systémov, historických prvkov alebo technickej infraštruktúry je Zhotoviteľ povinný používať primerané technologické postupy, vhodnú mechanizáciu a preventívne opatrenia na zamedzenie úniku pohonných látok, olejov, chemických látok a iných prevádzkových kvapalín.

6.5. Zhotoviteľ nesmie bez predchádzajúceho písomného súhlasu Objednávateľa použiť chemické prípravky, herbicídy, pesticídy, agresívne čistiace látky alebo iné látky, ktorých použitie je v Areáli obmedzené, nevhodné alebo podmienené súhlasom príslušného orgánu alebo Dotknutého subjektu.

6.6. Ak je na začatie alebo vykonanie určitej Časti Diela potrebné Povolenie alebo iný akt orgánu verejnej moci alebo Dotknutého subjektu z dôvodu Osobitného režimu Areálu, Zhotoviteľ nesmie začať s dotknutými prácami pred jeho zabezpečením osobou zodpovednou za jeho zabezpečenie podľa tejto Zmluvy, ak Právne predpisy, príslušné Povolenie alebo Objednávateľ neurčujú inak.

6.7. Zhotoviteľ je povinný dodržiavať interné prevádzkové pravidlá Objednávateľa, s ktorými bol preukázateľne oboznámený. Ak Zhotoviteľ zistí rozpor medzi internými pravidlami a Zmluvou, Povolením, Právnymi predpismi alebo bezpečným postupom prác, je povinný bezodkladne informovať Objednávateľa a TDI a vyžiadať si pokyn.

6.8. Zhotoviteľ je povinný zabezpečiť bezpečné označenie, ohradenie a zabezpečenie miest výkonu prác, najmä vo vzťahu ku kúpeľným hosťom, pacientom, verejnosti, deťom, osobám so zníženou schopnosťou pohybu a orientácie a zamestnancom Objednávateľa.

6.9. Ak Zhotoviteľ pri plnení narazí na archeologický nález, možný archeologický nález, muníciu, ekologickú záťaž, neidentifikovanú inžiniersku sieť, kontamináciu, poškodenie historického prvku alebo inú mimoriadnu okolnosť, je povinný bezodkladne prerušiť práce v nevyhnutnom rozsahu, vykonať zabezpečovacie opatrenia, informovať Objednávateľa a TDI, splniť oznamovacie povinnosti podľa Právnych predpisov a riadiť sa ďalšími pokynmi oprávnených osôb.

6.10. Ak Zhotoviteľ zistí riziko poškodenia chráneného stromu, kontaminácie pôdy alebo vôd, zásahu do historickej infraštruktúry, ohrozenia kúpeľnej prevádzky, ohrozenia života alebo zdravia osôb, poškodenia Diela, Areálu alebo majetku Objednávateľa alebo tretej osoby, alebo iné obdobné riziko vzniku škody v súvislosti s plnením Zmluvy, je povinný bezodkladne prijať nevyhnutné opatrenia na predchádzanie vzniku škody alebo na obmedzenie jej následkov a bezodkladne informovať Objednávateľa a TDI.


7. VYKONÁVANIE DIELA

7.1. Zhotoviteľ je povinný vykonávať Dielo riadne, úplne, včas, bezpečne, odborne, hospodárne, koordinovane, v požadovanej kvalite, na vlastné náklady a na vlastné nebezpečenstvo, a to v súlade so Zmluvou, Dokumentáciou Zhotoviteľa, Požiadavkami Objednávateľa, Podkladmi Objednávateľa, okrem tých, ktoré majú podľa tejto Zmluvy iba informatívny alebo pomocný charakter, Právnymi predpismi, Technickými normami, Povoleniami, Osobitným režimom Areálu, pokynmi Objednávateľa alebo TDI vydanými v súlade so Zmluvou a požiadavkami Dotknutých subjektov.

7.2. Zhotoviteľ je povinný zabezpečiť na Stavenisku a pri plnení Zmluvy dostatočné personálne, technické, technologické, materiálne, organizačné a finančné kapacity potrebné na riadne a včasné vykonanie Diela.

7.3. Zhotoviteľ je povinný zabezpečiť, aby sa práce na Diele vykonávali podľa príslušnej Dokumentácie Zhotoviteľa, Povolení, Technických noriem, pracovných a technologických postupov a pokynov vydaných v súlade so Zmluvou.

7.4. Zhotoviteľ je povinný včas plánovať a koordinovať dodávky materiálov, zariadení, technológií, softvéru, prác a služieb tak, aby nedochádzalo k omeškaniu, ohrozeniu Lehoty realizácie ani k narušeniu kvality, bezpečnosti alebo funkčnosti Diela.

7.5. [bookmark: _Ref233255410]Všetky materiály, zariadenia, technológie, softvér, systémy a komponenty použité na Diele musia byť nové, nepoužité, bez vád, vhodné na určený účel, kompatibilné s ostatnými Časťami Diela a v súlade so Zmluvou, Dokumentáciou Zhotoviteľa, Právnymi predpismi, Technickými normami a Povoleniami.

Predchádzajúca veta sa nevzťahuje na existujúce materiály, zariadenia alebo komponenty, ktorých zachovanie, premiestnenie alebo opätovné použitie výslovne vyplýva z overeného projektu stavby, výkazu výmer alebo iného záväzného Podkladu Objednávateľa, alebo ktoré Objednávateľ vopred písomne odsúhlasil.

Pred opätovným použitím existujúceho materiálu, zariadenia alebo komponentu je Zhotoviteľ povinný odborne preveriť a zdokumentovať jeho technický stav, funkčnosť, bezpečnosť, kompatibilitu a spôsobilosť na ďalšie použitie. Ak existujúci materiál, zariadenie alebo komponent tieto požiadavky nespĺňa, Zhotoviteľ je povinný bezodkladne na túto skutočnosť písomne upozorniť Objednávateľa a vyžiadať si jeho pokyn. Opätovné použitie existujúceho materiálu, zariadenia alebo komponentu ani jeho odsúhlasenie Objednávateľom nezbavuje Zhotoviteľa zodpovednosti za správnosť jeho zabudovania, funkčnosť a kompatibilitu výsledného Diela. 

V rozsahu, v akom materiál, výrobok, zariadenie, technológiu, softvér, systém alebo komponent navrhuje alebo vyberá Zhotoviteľ, je povinný zvoliť riešenie, pre ktoré je na území Slovenskej republiky alebo v primeranej geografickej dostupnosti zabezpečená dostupnosť odborného servisu a náhradných dielov najmenej počas desiatich (10) rokov odo dňa prevzatia Diela Objednávateľom. Zvolené riešenie nesmie bez objektívneho technického dôvodu viazať vykonávanie údržby, diagnostiky alebo servisu výlučne na Zhotoviteľa alebo jediného poskytovateľa. Ak použité plnenie tieto požiadavky nespĺňa, Zhotoviteľ je povinný na vlastné náklady zabezpečiť nápravu, a ak ju nemožno dosiahnuť inak, príslušné plnenie vymeniť. 

7.6. [bookmark: _Ref236559556]Zhotoviteľ je oprávnený počas plnenia Zmluvy navrhnúť použitie ekvivalentného výrobku, materiálu, zariadenia alebo technológie alebo iné alternatívne technické riešenie. Zhotoviteľ nemá právny nárok na schválenie takéhoto návrhu Objednávateľom.

7.7. [bookmark: _Ref236563854]Zhotoviteľ je povinný predložiť návrh podľa čl. ‎7.6 Objednávateľovi písomne a v dostatočnom predstihu pred plánovaným použitím navrhovaného riešenia. Návrh musí obsahovať najmä jeho podrobný technický opis a odôvodnenie, porovnanie s pôvodným riešením, preukázanie rovnocennosti z hľadiska funkcie, výkonu, kvality, životnosti, bezpečnosti, hygienických požiadaviek, energetickej efektívnosti, servisovateľnosti, prevádzkových nákladov, kompatibility, architektonického riešenia a požiadaviek pamiatkovej ochrany, ako aj úplné vyčíslenie jeho vplyvu na Zmluvnú cenu vrátane všetkých úspor a zvýšených nákladov, Lehotu realizácie, Harmonogram, Podrobný harmonogram, Dokumentáciu Zhotoviteľa a Povolenia. Ak sa vyžaduje stanovisko, súhlas alebo schválenie Dotknutého subjektu alebo autora overeného projektu stavby, Zhotoviteľ je povinný pripraviť úplné podklady potrebné na jeho získanie a poskytnúť Objednávateľovi potrebnú súčinnosť.

7.8. Zhotoviteľ nesmie riešenie podľa čl. ‎7.6 zapracovať do Dokumentácie Zhotoviteľa ani použiť pri vykonávaní Diela bez predchádzajúceho písomného schválenia Objednávateľom. Ak jeho prijatie predstavuje Zmenu alebo má vplyv na rozsah Diela, Zmluvnú cenu, Lehotu realizácie alebo iné zmluvné podmienky, Zhotoviteľ ho nesmie použiť ani pred nadobudnutím účinnosti príslušného dodatku k Zmluve uzavretého v súlade s čl. ‎12 a § 18 ZVO. Samotné predloženie alebo schválenie návrhu nezakladá Zhotoviteľovi Nárok na zvýšenie Zmluvnej ceny, predĺženie Lehoty realizácie ani inú kompenzáciu.

7.9. Zhotoviteľ je povinný zaviesť, udržiavať a dodržiavať systém kontroly kvality zodpovedajúci rozsahu, technickej náročnosti a významu Diela. Zhotoviteľ je povinný priebežne kontrolovať kvalitu prác, dodávok, materiálov, zariadení, technológií, Dokumentácie Zhotoviteľa a všetkých ostatných plnení podľa Zmluvy.

7.10. Objednávateľ a TDI sú oprávnení kedykoľvek počas vykonávania Diela kontrolovať spôsob vykonávania Diela, kvalitu plnenia, dodržiavanie Zmluvy, stav prác, materiály, zariadenia, technológie, Dokumentáciu Zhotoviteľa, záznamy, skúšky a ďalšie plnenia Zhotoviteľa. Kontrola vykonaná Objednávateľom alebo TDI nezbavuje Zhotoviteľa zodpovednosti za Dielo.

7.11. Zhotoviteľ je povinný viesť stavebný denník a ďalšie záznamy vyžadované Zmluvou, Právnymi predpismi, Povoleniami, Technickými normami alebo Objednávateľom. Stavebný denník musí byť vedený riadne, priebežne, pravdivo, úplne a spôsobom umožňujúcim kontrolu priebehu vykonávania Diela.
7.12. Zhotoviteľ je povinný zúčastňovať sa kontrolných dní, technických rokovaní, koordinačných rokovaní a iných stretnutí zvolaných Objednávateľom alebo TDI v súvislosti s plnením Zmluvy a predkladať pravdivé, úplné a aktuálne informácie o stave plnenia Diela.

7.13. Zhotoviteľ je povinný plniť pokyny Objednávateľa, TDI alebo Oprávnenej osoby Objednávateľa vydané v súlade so Zmluvou. Pokyn sa nepovažuje za Zmenu, zmenu Zmluvnej ceny, zmenu Lehoty realizácie ani vzdanie sa práv Objednávateľa, ak nie je vydaný ako Zmena alebo ak Zmluva výslovne neustanovuje inak.

7.14. Ak sa Zhotoviteľ domnieva, že pokyn je v rozpore so Zmluvou, Právnymi predpismi, Technickými normami, Povoleniami alebo by mohol ohroziť bezpečnosť, kvalitu, funkčnosť, prevádzkyschopnosť, kolaudovateľnosť alebo riadne dokončenie Diela, je povinný bezodkladne upozorniť Objednávateľa a TDI. Ak Objednávateľ alebo TDI na pokyne trvá, Zhotoviteľ je povinný podľa pokynu postupovať, ak tým nedôjde k porušeniu Právnych predpisov alebo k bezprostrednému ohrozeniu života alebo zdravia osôb.

7.15. Ak Objednávateľ alebo TDI zistí, že Zhotoviteľ vykonáva Dielo v rozpore so Zmluvou, Dokumentáciou Zhotoviteľa, Právnymi predpismi, Technickými normami, Povoleniami, Osobitným režimom Areálu alebo inak nevhodne, nekvalitne alebo nebezpečne, je oprávnený požadovať, aby Zhotoviteľ bezodkladne vykonal nápravu na vlastné náklady.

7.16. Zhotoviteľ je povinný vykonávať Dielo tak, aby bola zabezpečená ochrana života a zdravia osôb, bezpečnosť pri práci, ochrana pred požiarmi, ochrana životného prostredia, ochrana majetku a bezpečnosť prevádzky Areálu.

7.17. Zhotoviteľ je pôvodcom odpadu vzniknutého pri vykonávaní Diela, ak z Právnych predpisov alebo Zmluvy nevyplýva inak, a je povinný zabezpečiť jeho triedenie, evidenciu, skladovanie, odvoz, zhodnotenie alebo zneškodnenie na vlastné náklady a v súlade s Právnymi predpismi.

7.18. Objednávateľ alebo TDI je oprávnený nariadiť Zhotoviteľovi prerušenie alebo obmedzenie konkrétnej časti prác, ak sa vykonávajú v rozpore so Zmluvou, Právnymi predpismi, Technickými normami, Povoleniami, Osobitným režimom Areálu alebo ak ohrozujú bezpečnosť, kvalitu, Dielo, existujúce siete, majetok, životné prostredie alebo práva Objednávateľa alebo tretích osôb. Prerušenie podľa predchádzajúcej vety nezakladá Zhotoviteľovi Nárok, ak dôvod prerušenia vznikol z dôvodov na strane Zhotoviteľa alebo osôb, za ktoré zodpovedá.


8. TDI A OSOBY POVERENÉ OBJEDNÁVATEĽOM

8.1. Objednávateľ je oprávnený určiť TDI, Oprávnenú osobu Objednávateľa alebo inú osobu poverenú výkonom určitých práv, oprávnení alebo činností Objednávateľa podľa Zmluvy.

8.2. Objednávateľ oznámi Zhotoviteľovi určenie TDI, Oprávnenej osoby Objednávateľa alebo inej poverenej osoby písomným oznámením. Oznámenie musí obsahovať najmä meno alebo obchodné meno poverenej osoby, kontaktné údaje, rozsah poverenia a deň, od ktorého je oprávnená konať vo vzťahu k Zhotoviteľovi. 

8.3. TDI, Oprávnená osoba Objednávateľa alebo iná poverená osoba sú oprávnení konať v rozsahu poverenia udeleného Objednávateľom, najmä kontrolovať plnenie Zmluvy, zúčastňovať sa rokovaní, vydávať pokyny v súlade so Zmluvou, pripomienkovať Dokumentáciu Zhotoviteľa, kontrolovať kvalitu a postup vykonávania Diela, potvrdzovať súpisy vykonaných prác a navrhovať opatrenia na nápravu.

8.4. TDI ani Oprávnená osoba Objednávateľa nie sú oprávnení meniť Zmluvu, Zmluvnú cenu, Lehotu realizácie, rozsah Diela alebo sa vzdať práv Objednávateľa, ak na to nemajú výslovné písomné poverenie Objednávateľa.

8.5. Zhotoviteľ je povinný poskytovať TDI, Oprávnenej osobe Objednávateľa a iným povereným osobám Objednávateľa všetku súčinnosť potrebnú na výkon ich oprávnení podľa Zmluvy.


9. ZÁSTUPCA ZHOTOVITEĽA, KĽÚČOVÍ EXPERTI A PERSONÁL

9.1. Zhotoviteľ je povinný najneskôr ku dňu určenému v Zmluve alebo na výzvu Objednávateľa určiť Zástupcu Zhotoviteľa a osoby zodpovedné za vypracovanie Dokumentácie Zhotoviteľa, vykonávanie Inžinierskej činnosti, realizáciu Diela, BOZP, kvalitu a komunikáciu s Objednávateľom. 

9.2. Zástupca Zhotoviteľa je oprávnený konať za Zhotoviteľa v technických, organizačných, koordinačných, realizačných a administratívnych otázkach súvisiacich s Dielom, ak Zhotoviteľ písomne neoznámi Objednávateľovi obmedzenie jeho oprávnenia.

9.3. Zhotoviteľ je povinný zabezpečiť plnenie Zmluvy prostredníctvom osôb, ktoré majú potrebnú odbornú spôsobilosť, skúsenosti, oprávnenia a zdravotnú spôsobilosť, ak sa vyžadujú. Na žiadosť Objednávateľa alebo TDI je Zhotoviteľ povinný predložiť doklady o kvalifikácii, certifikátoch, oprávneniach alebo praxi týchto osôb.

9.4. [bookmark: _Ref236572214]Ak boli vo Verejnom obstarávaní požadovaní alebo hodnotení Kľúčoví experti, Zhotoviteľ je povinný zabezpečiť plnenie príslušných činností týmito osobami. Zmena Kľúčového experta podlieha predchádzajúcemu písomnému súhlasu Objednávateľa; náhradná osoba musí spĺňať najmenej rovnaké požiadavky na odbornú spôsobilosť, kvalifikáciu, oprávnenia a prax, aké boli vo Verejnom obstarávaní požadované vo vzťahu k nahrádzanému Kľúčovému expertovi. Zhotoviteľ je povinný spolu so žiadosťou o súhlas uviesť dôvod zmeny a predložiť doklady preukazujúce splnenie uvedených požiadaviek náhradnou osobou.

9.5. Zhotoviteľ je povinný preukázateľne oboznámiť všetky osoby podieľajúce sa na plnení Zmluvy s podmienkami Zmluvy, Osobitným režimom Areálu, pravidlami BOZP, internými prevádzkovými pravidlami Objednávateľa a podmienkami vstupu do Areálu.

9.6. Objednávateľ alebo TDI je oprávnený požadovať, aby Zhotoviteľ bezodkladne nahradil osobu, ktorá porušuje Zmluvu, Právne predpisy, BOZP, Osobitný režim Areálu, interné pravidlá Objednávateľa alebo ktorej pôsobenie ohrozuje riadne plnenie Zmluvy, bezpečnosť, kvalitu Diela alebo prevádzku Areálu.


10. [bookmark: _Ref231807972]SUBDODÁVATELIA A RPVS

10.1. Zhotoviteľ môže použiť Subdodávateľov len v rozsahu prípustnom podľa Zmluvy, Príloh, Ponuky, súťažných podkladov a ZVO. Za plnenie Subdodávateľov zodpovedá Zhotoviteľ, akoby plnil sám. 

10.2. Zhotoviteľ je oprávnený zadať plnenie alebo jeho časť Subdodávateľom uvedeným v Prílohe č. 9 alebo inému Subdodávateľovi, ktorého vstup alebo zmenu Zhotoviteľ riadne a včas oznámil Objednávateľovi a ktorý spĺňa podmienky podľa tejto Zmluvy, súťažných podkladov a ZVO.

10.3. [bookmark: _Ref231800193]Zmenu Subdodávateľa alebo vstup ďalšieho Subdodávateľa je Zhotoviteľ povinný písomne oznámiť Objednávateľovi najneskôr päť (5) Pracovných dní pred začatím plnenia plánovanej subdodávky, ak zo ZVO alebo súťažných podkladov nevyplýva prísnejšia lehota alebo postup.

10.4. Oznámenie podľa čl. ‎10.3 musí obsahovať najmä identifikačné údaje Subdodávateľa, predmet subdodávky, podiel plnenia, údaje osôb oprávnených konať za Subdodávateľa a doklady preukazujúce splnenie podmienok vyžadovaných ZVO, súťažnými podkladmi alebo Zmluvou.

10.5. Objednávateľ je oprávnený odmietnuť Subdodávateľa alebo požadovať jeho výmenu, ak Subdodávateľ nespĺňa podmienky vyžadované ZVO, súťažnými podkladmi alebo Zmluvou, ak existujú dôvody na jeho vylúčenie, ak nie je zapísaný v RPVS, hoci mu taká povinnosť vzniká, alebo ak jeho účasť môže ohroziť riadne plnenie Zmluvy.

10.6. [bookmark: _Ref236560685]Zmena Subdodávateľa alebo vstup ďalšieho Subdodávateľa uskutočnené v súlade s týmto čl. ‎10 si nevyžadujú uzavretie dodatku k Zmluve, ak ZVO alebo súťažné podklady neustanovujú inak. Zhotoviteľ je povinný spolu s oznámením podľa čl. ‎10.3 predložiť Objednávateľovi aktualizované znenie Prílohy č. 9. Aktualizácia Prílohy č. 9 vykonaná v súlade s týmto čl. ‎10.6 sa nepovažuje za zmenu Zmluvy.

10.7. Zhotoviteľ je povinný zabezpečiť, aby každý Subdodávateľ dodržiaval povinnosti Zhotoviteľa v rozsahu, v akom sa vzťahujú na časť plnenia vykonávanú Subdodávateľom, vrátane povinností týkajúcich sa mlčanlivosti, BOZP, Osobitného režimu Areálu, ochrany životného prostredia, kvality, dokladovania, kontroly, auditu a RPVS.

10.8. Zhotoviteľ je povinný byť počas celej doby, počas ktorej mu taká povinnosť vyplýva z Právnych predpisov, riadne zapísaný v RPVS a plniť všetky povinnosti podľa Zákona o RPVS. Zhotoviteľ je zároveň povinný zabezpečiť, aby každý jeho Subdodávateľ alebo iná osoba podieľajúca sa na plnení Zmluvy, ktorá je partnerom verejného sektora podľa Zákona o RPVS, bola počas celej relevantnej doby riadne zapísaná v RPVS a plnila povinnosti podľa Zákona o RPVS.


11. ZAČATIE PRÁC, HARMONOGRAM, LEHOTA REALIZÁCIE A PRERUŠENIE PRÁC

11.1. Zhotoviteľ je povinný začať plniť Zmluvu po nadobudnutí jej účinnosti a postupovať tak, aby dodržal Harmonogram a Lehotu realizácie. 

Ak rozhodnutie o stavebnom zámere ku dňu nadobudnutia účinnosti Zmluvy nenadobudlo právoplatnosť, táto skutočnosť sama osebe neodkladá začatie plnenia Zmluvy; Zhotoviteľ je do nadobudnutia právoplatnosti rozhodnutia o stavebnom zámere povinný riadne a včas vykonávať všetky plnenia podľa Zmluvy, ktoré možno podľa Právnych predpisov a vzhľadom na ich povahu vykonávať bez právoplatného rozhodnutia o stavebnom zámere.

S prácami na Stavenisku je povinný začať v termíne určenom v písomnej výzve Objednávateľa. Podmienkami začatia prác na Stavenisku sú najmä preukázanie poistenia, predloženie plánu organizácie výstavby a plánu BOZP, určenie zodpovedných osôb Zhotoviteľa a sprístupnenie Staveniska v potrebnom rozsahu, ak Objednávateľ neurčí inak.

11.2. Zhotoviteľ je povinný riadne dokončiť a odovzdať Dielo ako celok v Lehote realizácie a splniť záväzné míľniky uvedené v Harmonograme v termínoch určených pre jednotlivé záväzné míľniky.

11.3. Harmonogram tvorí Prílohu č. 1 tejto Zmluvy. Všetky míľniky uvedené v Harmonograme sú záväzné a samostatne sankcionované podľa čl. ‎21.2 tejto Zmluvy.

11.4. [bookmark: _Ref237551416]Zhotoviteľ je povinný do 7 Pracovných dní od nadobudnutia účinnosti Zmluvy predložiť Objednávateľovi a TDI Podrobný harmonogram projektovania, schvaľovania, obstarávania a dodávok technologických zariadení, realizácie, skúšok, uvedenia do prevádzky a odovzdania Diela. Podrobný harmonogram musí rešpektovať Harmonogram, Lehotu realizácie a etapizáciu a časové prekrytie projektovej prípravy a realizácie vyplývajúce zo Zmluvy a jej Príloh.

11.5. Zhotoviteľ je povinný Podrobný harmonogram priebežne sledovať a aktualizovať podľa skutočného postupu plnenia a na požiadanie Objednávateľa alebo TDI. Schválenie alebo aktualizácia Podrobného harmonogramu nemení Harmonogram, Lehotu realizácie, Zmluvnú cenu ani inú záväznú podmienku Zmluvy. Harmonogram alebo Lehota realizácie môžu byť zmenené iba spôsobom prípustným podľa čl. ‎12 tejto Zmluvy a ZVO.

11.6. Ak Zhotoviteľ zistí alebo pri vynaložení odbornej starostlivosti mal zistiť skutočnosť, ktorá môže ohroziť riadne alebo včasné dokončenie a odovzdanie Diela v Lehote realizácie alebo splnenie záväzného míľnika, je povinný bezodkladne písomne informovať Objednávateľa a TDI, uviesť jej príčinu a predpokladaný dopad a navrhnúť opatrenia na nápravu.

11.7. Zhotoviteľ je v omeškaní, ak nedokončí a neodovzdá Dielo v Lehote realizácie, nesplní záväzný míľnik v termíne uvedenom v Harmonograme alebo nesplní povinnosť odovzdať Dokumentáciu Zhotoviteľa, odstrániť Vadu alebo splniť inú povinnosť v záväznej lehote určenej touto Zmluvou alebo v primeranej lehote určenej Objednávateľom alebo TDI v prípade, v ktorom sú podľa tejto Zmluvy výslovne oprávnení takúto lehotu určiť.

11.8. Objednávateľ alebo TDI je oprávnený nariadiť prerušenie alebo obmedzenie prác z dôvodov uvedených v Zmluve, najmä z dôvodu bezpečnosti, ochrany života a zdravia, ochrany Areálu, ochrany prírodných liečivých zdrojov, pamiatkovej ochrany, ochrany majetku, porušenia Zmluvy, nevhodného postupu Zhotoviteľa, vady plnenia, mimoriadnej udalosti alebo požiadavky Dotknutého subjektu.

11.9. Prerušenie alebo obmedzenie prác nezakladá Zhotoviteľovi nárok na zvýšenie Zmluvnej ceny, predĺženie Lehoty realizácie alebo inú kompenzáciu, ak dôvod prerušenia alebo obmedzenia vznikol z dôvodov na strane Zhotoviteľa alebo osôb, za ktoré Zhotoviteľ zodpovedá, alebo ak ide o skutočnosť, ktorú Zhotoviteľ mohol alebo mal zohľadniť pri vynaložení odbornej starostlivosti. V ostatných prípadoch môže Zhotoviteľ uplatniť prípadný Nárok výlučne postupom podľa čl. ‎12 tejto Zmluvy; tým mu nevzniká automatický nárok na zmenu Zmluvnej ceny alebo Lehoty realizácie. 


12. [bookmark: _Ref233251881]ZMENY DIELA A NÁROKY

12.1. Zmena Diela, Zmluvnej ceny, Lehoty realizácie alebo iných podstatných podmienok Zmluvy je možná len v rozsahu a spôsobom prípustným podľa tejto Zmluvy, ZVO a Právnych predpisov. 

12.2. Žiadne schválenie, odsúhlasenie, pripomienkovanie, potvrdenie, kontrola, účasť na rokovaní, zápis v stavebnom denníku, zápis z kontrolného dňa, pokyn technického alebo prevádzkového charakteru ani iný úkon Objednávateľa, TDI alebo Dotknutého subjektu sa nepovažuje za Zmenu, zmenu Zmluvnej ceny, zmenu Lehoty realizácie alebo vzdanie sa práva Objednávateľa, ak nie je vykonaný spôsobom vyžadovaným Zmluvou a ZVO.

12.3. Objednávateľ je oprávnený požadovať Zmenu, ak je taká Zmena prípustná podľa Zmluvy a ZVO. Zhotoviteľ je povinný bezodkladne posúdiť požadovanú Zmenu z technického, časového, finančného a realizačného hľadiska, ako aj z hľadiska jej vplyvu na Dokumentáciu Zhotoviteľa, Povolenia, Inžiniersku činnosť, kolaudáciu Diela, Harmonogram, Podrobný harmonogram, Lehotu realizácie, Zmluvnú cenu, prevádzku Areálu a požiadavky Dotknutých subjektov a predložiť Objednávateľovi návrh jej riešenia a všetky podklady potrebné na posúdenie prípustnosti a schválenie Zmeny Objednávateľom.

12.4. [bookmark: _Ref236563867]Ak Zhotoviteľ navrhuje Zmenu, je povinný predložiť Objednávateľovi písomný návrh obsahujúci najmä opis navrhovanej Zmeny, jej dôvody, technické riešenie, dopad na Dielo, Dokumentáciu Zhotoviteľa, Zmluvnú cenu, Harmonogram, Podrobný harmonogram, Lehotu realizácie, Povolenia, Inžiniersku činnosť, kolaudáciu Diela, Osobitný režim Areálu a, ak je to vzhľadom na povahu Zmeny relevantné, aj porovnanie investičných a prevádzkových nákladov, energetickej náročnosti, životnosti, spoľahlivosti, nárokov na údržbu a servisovateľnosti pôvodného a navrhovaného riešenia. Zhotoviteľ nemá právny nárok na schválenie navrhovanej Zmeny. Zhotoviteľ nesmie navrhovanú Zmenu vykonať bez predchádzajúceho písomného schválenia Objednávateľom a, ak Zmena ovplyvňuje rozsah Diela, Zmluvnú cenu, Lehotu realizácie, záväzný míľnik, Povolenia alebo inú záväznú podmienku Zmluvy, ani pred nadobudnutím účinnosti príslušného dodatku k Zmluve.

12.5. [bookmark: _Ref236563762][bookmark: _Ref237377792]Zmluvné strany predvídajú možnosť zmeny technického, technologického, materiálového alebo konštrukčného riešenia Diela podľa § 18 ods. 1 písm. a) ZVO, ak Zhotoviteľ navrhne náhradu alebo úpravu pôvodne určeného technického, technologického, materiálového alebo konštrukčného riešenia, ktorá pri zachovaní účelu Diela a všetkých záväzných funkčných, výkonových, kvalitatívnych, bezpečnostných, hygienických, architektonických a pamiatkových požiadaviek predstavuje pre Objednávateľa preukázateľne výhodnejšie riešenie, najmä z hľadiska energetickej efektívnosti, investičných alebo prevádzkových nákladov, životnosti, spoľahlivosti, servisovateľnosti alebo času vykonania Diela. Samotná úspora investičných nákladov bez preukázania splnenia ostatných podmienok podľa tohto čl. ‎12.5 nie je dôvodom na schválenie navrhovanej Zmeny.

Zmena podľa tohto čl. ‎12.5 môže zahŕňať iba náhradu alebo úpravu dotknutých výrobkov, materiálov, zariadení, technológií, konštrukcií, prác alebo dodávok a s tým súvisiacu úpravu Dokumentácie Zhotoviteľa a oceneného výkazu výmer. Zmenou musí zostať zachovaný účel a celkový charakter Zmluvy.

12.6. Zmenu podľa čl. ‎12.5 možno schváliť iba na základe návrhu predloženého v súlade s čl. ‎7.7 a ‎12.4 a po preukázaní splnenia podmienok podľa čl. ‎12.5. Objednávateľ je oprávnený návrh schváliť alebo odmietnuť podľa vlastného odborného a prevádzkového posúdenia. Ak schválené riešenie nemá vplyv na rozsah Diela, Zmluvnú cenu, Lehotu realizácie, záväzný míľnik, Povolenia ani inú záväznú podmienku Zmluvy, postačuje jeho predchádzajúce písomné schválenie Objednávateľom. V ostatných prípadoch musí byť Zmena pred jej vykonaním upravená písomným dodatkom k Zmluve, ktorý určí najmä schválené riešenie, súvisiacu úpravu Dokumentácie Zhotoviteľa, zmenu Zmluvnej ceny a prípadný dopad na Harmonogram, Lehotu realizácie a záväzné míľniky.

12.7. Cenový dopad Zmeny podľa čl. ‎12.5 sa určí ako rozdiel medzi cenou pôvodných plnení, ktoré sa v dôsledku Zmeny nevykonajú alebo vypustia, a cenou nových alebo zmenených plnení, a to postupom podľa čl. ‎12.10. Cena nevykonaných alebo vypustených plnení sa odpočíta od Zmluvnej ceny v plnom rozsahu. Ak je výsledkom Zmeny úspora, Zmluvná cena sa zníži o celú výšku tejto úspory a Zhotoviteľ nemá nárok na podiel z úspory ani inú kompenzáciu. 

Ak je cena nového alebo zmeneného plnenia vyššia ako cena pôvodného plnenia, Zmluvnú cenu možno zvýšiť iba vtedy, ak Objednávateľ výslovne schváli navrhované riešenie aj jeho cenový dopad a Zmluvné strany pred vykonaním Zmeny uzavrú dodatok k Zmluve. Zhotoviteľ nemá právny nárok na schválenie zvýšenia Zmluvnej ceny.

12.8. Zmena podľa čl. ‎12.5 môže mať vplyv na Lehotu realizácie alebo záväzný míľnik iba vtedy, ak Zhotoviteľ tento vplyv preukáže v návrhu Zmeny a Objednávateľ ho výslovne schváli s prihliadnutím na prínosy navrhovaného riešenia. Príslušný dodatok k Zmluve musí určiť konkrétny rozsah úpravy Lehoty realizácie alebo záväzného míľnika a súvisiacu aktualizáciu Harmonogramu. Samotné predloženie alebo schválenie technického riešenia bez uzavretia príslušného dodatku nezakladá Zhotoviteľovi nárok na predĺženie Lehoty realizácie alebo záväzného míľnika. 

12.9. Zhotoviteľ nie je oprávnený požadovať zvýšenie Zmluvnej ceny alebo predĺženie Lehoty realizácie z dôvodu potreby vykonať odborné preverenie alebo vzájomnú koordináciu Podkladov Objednávateľa, ani z dôvodu ich rozpracovania, doplnenia alebo aktualizácie v rozsahu Dokumentácie Zhotoviteľa a ostatných povinností Zhotoviteľa podľa tejto Zmluvy a jej Príloh. To isté platí pre práce, dodávky, dokumentáciu, podklady, skúšky alebo iné plnenia patriace do rozsahu povinností Zhotoviteľa podľa Zmluvy, ktoré sú potrebné na dosiahnutie účelu Zmluvy a ktoré mal Zhotoviteľ pri vynaložení odbornej starostlivosti zahrnúť do svojej Ponuky alebo technického riešenia, ak Zmluva výslovne neustanovuje inak.

12.10. [bookmark: _Ref237367666]Cenový dopad schválenej Zmeny sa určí nasledovne:
(a) ak ide o položku uvedenú v ocenenom výkaze výmer, použije sa príslušná jednotková cena uvedená v ocenenom výkaze výmer;
(b) ak ide o položku, ktorá nie je uvedená v ocenenom výkaze výmer, ale je obsiahnutá v cenovej databáze CENKROS, použije sa jednotková cena podľa tejto cenovej databázy platná ku dňu predloženia návrhu Zmeny;
(c) ak cenu nemožno určiť podľa písmen (a) alebo (b), určí sa individuálnou kalkuláciou preukázaných a hospodárnych nákladov na materiál, prácu, stroje a dopravu, vrátane primeraných režijných nákladov a primeraného zisku Zhotoviteľa;
(d) cena vypustených alebo menej vykonaných plnení sa odpočíta od Zmluvnej ceny podľa jednotkových cien uvedených v ocenenom výkaze výmer; ak príslušná položka v ocenenom výkaze výmer nie je uvedená, jej cena sa určí postupom podľa písmen (b) alebo (c).

12.11. [bookmark: _Ref236564199]Zhotoviteľ je povinný predložiť Objednávateľovi úplné podklady preukazujúce navrhovanú cenu. Odsúhlasenie ceny samo osebe neoprávňuje Zhotoviteľa vykonať Zmenu bez jej schválenia spôsobom vyžadovaným touto Zmluvou, ZVO a Právnymi predpismi.

12.12. Ak Zhotoviteľ uplatňuje Nárok, je povinný ho uplatniť písomne bez zbytočného odkladu, najneskôr však v lehote desiatich (10) Pracovných dní po tom, čo sa dozvedel alebo pri vynaložení odbornej starostlivosti mohol dozvedieť o skutočnosti zakladajúcej Nárok. Oznámenie Nároku musí obsahovať opis skutočnosti, právny a skutkový základ Nároku, požadovaný rozsah, dôkazy a návrh ďalšieho postupu.

12.13. Oneskorené uplatnenie Nároku ide na ťarchu Zhotoviteľa v rozsahu, v akom tým bolo Objednávateľovi znemožnené alebo podstatne sťažené posúdenie, preverenie, zmiernenie alebo odvrátenie následkov skutočností, z ktorých Nárok vyplýva. Tým nie je dotknuté dôkazné bremeno Zhotoviteľa týkajúce sa dôvodnosti, výšky a rozsahu uplatneného Nároku.

12.14. Zhotoviteľ je povinný viesť evidenciu všetkých skutočností, ktoré môžu byť relevantné pre Zmeny alebo Nároky, a na žiadosť Objednávateľa alebo TDI predložiť príslušné doklady, výkazy, záznamy, rozpočty a technické podklady.

12.15. Zhotoviteľ berie na vedomie, že ustanoveniami tohto čl. ‎12 nie je dotknutá povinnosť posudzovať prípustnosť každej Zmeny aj podľa ostatných ustanovení § 18 ZVO.


13. [bookmark: _Ref236572663]ZMLUVNÁ CENA, PLATOBNÉ PODMIENKY A ZÁDRŽNÉ

13.1. Zmluvná cena za riadne, úplné a včasné vykonanie Diela je dohodnutá vo výške [doplní sa podľa výsledku verejného obstarávania] EUR bez DPH. K Zmluvnej cene bude pripočítaná DPH podľa Právnych predpisov.

13.2. Zmluvná cena je pevná, úplná a konečná. Zmluvná cena zahŕňa všetky náklady Zhotoviteľa potrebné na riadne splnenie jeho povinností podľa Zmluvy, najmä náklady na Dokumentáciu Zhotoviteľa, Inžiniersku činnosť v rozsahu podľa tejto Zmluvy, prieskumy, zamerania, štúdie, posúdenia, materiály, zariadenia, technológie, softvér, dopravu, skladovanie, montáž, stavebné práce, skúšky, revízie, licencie, doklady, poistenie v rozsahu podľa tejto Zmluvy, zariadenie Staveniska, BOZP, odpady, ochranu Areálu, koordináciu, riziká a všetky ostatné povinnosti Zhotoviteľa podľa Zmluvy.

13.3. Zmluvná cena nepodlieha indexácii ani zmene z dôvodu zmeny cien vstupov, inflácie, zmeny miezd, kurzových zmien, zmeny cien materiálov alebo technológií, rozdielu medzi predpokladanými a skutočnými množstvami, neúplnosti vlastného ocenenia alebo nesprávneho odhadu nákladov, ak Zmluva výslovne neustanovuje inak.

13.4. Zhotoviteľ je oprávnený fakturovať raz mesačne cenu prác, dodávok a služieb riadne vykonaných v predchádzajúcom kalendárnom mesiaci, a to na základe súpisu vykonaných prác potvrdeného Objednávateľom alebo TDI. Hodnota vykonaného plnenia sa určí podľa oceneného výkazu výmer a rozpočtu Zhotoviteľa. Položky, množstvá a jednotkové ceny použité na účely priebežnej fakturácie slúžia výlučne na určenie hodnoty vykonaného plnenia a nemenia pevnú, úplnú a konečnú povahu Zmluvnej ceny.

13.5. Zhotoviteľ predloží súpis vykonaných prác a dodávok za príslušný kalendárny mesiac Objednávateľovi a TDI najneskôr do piateho (5.) Pracovného dňa nasledujúceho kalendárneho mesiaca. Súpis musí byť spracovaný v členení podľa oceneného výkazu výmer, musí uvádzať množstvo vykonané v príslušnom mesiaci, množstvo vykonané kumulatívne a zostávajúce množstvo a musí byť doložený podkladmi umožňujúcimi overenie fakturovaného plnenia. 

13.6. Objednávateľ alebo TDI súpis potvrdí alebo k nemu uplatní odôvodnené pripomienky do desiatich (10) Pracovných dní. Zhotoviteľ je oprávnený fakturovať iba potvrdenú časť súpisu; spornosť niektorej položky nebráni potvrdeniu a fakturácii jeho nesporného zvyšku.

13.7. Záverečnú faktúru na zostávajúcu časť Zmluvnej ceny je Zhotoviteľ oprávnený vystaviť po riadnom dokončení a prevzatí Diela a po odovzdaní Dokumentácie Zhotoviteľa a ostatných dokladov požadovaných Zmluvou. Podkladom záverečnej faktúry je Preberací protokol a Objednávateľom alebo TDI potvrdený záverečný súpis vykonaných prác. Potvrdenie súpisu vykonaných prác, vystavenie alebo úhrada priebežnej faktúry nepredstavujú prevzatie Diela ani potvrdenie, že fakturované plnenie nemá Vady.

13.8. Faktúra musí spĺňať všetky náležitosti podľa Právnych predpisov a Zmluvy a musí byť doložená všetkými požadovanými prílohami. Ak faktúra nebude obsahovať správne alebo úplné údaje alebo nebude doložená požadovanými prílohami, Objednávateľ je oprávnený vrátiť ju Zhotoviteľovi na opravu alebo doplnenie; nová lehota splatnosti začne plynúť odo dňa doručenia riadne opravenej alebo doplnenej faktúry.

13.9. Splatnosť riadne vystavenej faktúry je tridsať (30) dní odo dňa jej doručenia Objednávateľovi.

13.10. Objednávateľ je oprávnený započítať voči akejkoľvek pohľadávke Zhotoviteľa všetky svoje splatné aj nesplatné pohľadávky voči Zhotoviteľovi, najmä zmluvné pokuty, náhradu škody, náklady na odstránenie Vád, náklady na náhradné plnenie, pohľadávky zo Zádržného a iné nároky podľa Zmluvy, v rozsahu prípustnom podľa Právnych predpisov.

13.11. Objednávateľ je oprávnený zadržať Zádržné v celkovej výške desať percent (10 %) z každej fakturovanej sumy bez DPH. Zádržné sa skladá z/zo: 

(a) realizačného zádržného vo výške päť percent (5 %) z každej fakturovanej sumy bez DPH; a 

(b) záručného zádržného vo výške päť percent (5 %) z každej fakturovanej sumy bez DPH.

13.12. [bookmark: _Ref236565251]Realizačné zádržné je Objednávateľ povinný uvoľniť Zhotoviteľovi na základe jeho písomnej žiadosti po splnení všetkých nasledujúcich podmienok:

(a) Dielo bolo riadne prevzaté Objednávateľom;
(b) boli odstránené všetky Vady a nedorobky brániace riadnemu užívaniu, bezpečnej prevádzke alebo prípadnej kolaudácii Diela;

(c) Zhotoviteľ odovzdal Objednávateľovi všetky dokumenty, doklady, osvedčenia, revízne správy, protokoly, certifikáty, návody a iné listiny vyžadované Zmluvou na prevzatie, užívanie, prevádzku alebo prípadnú kolaudáciu Diela.

Objednávateľ uvoľní realizačné zádržné do tridsiatich (30) dní odo dňa, keď mu bola doručená písomná žiadosť Zhotoviteľa a súčasne boli splnené podmienky podľa písm. (a) až (c) tohto čl. ‎13.12.

Bez ohľadu na uvedené je Zhotoviteľ oprávnený požiadať o uvoľnenie dovtedy zadržaného realizačného zádržného aj pred splnením podmienok podľa písm. (a) až (c), ak Objednávateľovi predloží Realizačnú bankovú záruku spĺňajúcu podmienky podľa čl. ‎14 tejto Zmluvy. Objednávateľ uvoľní takto nahradené realizačné zádržné do tridsiatich (30) dní od doručenia písomnej žiadosti Zhotoviteľa a riadnej Realizačnej bankovej záruky.

13.13. [bookmark: _Ref236565344]Záručné zádržné je Objednávateľ povinný uvoľniť Zhotoviteľovi na základe jeho písomnej žiadosti po splnení všetkých nasledujúcich podmienok:

(a) Dielo bolo riadne prevzaté Objednávateľom;

(b) Zhotoviteľ odstránil Vady a nedorobky uvedené v Preberacom protokole, ktorých lehota na odstránenie uplynula, ako aj všetky Vady oznámené alebo reklamované Objednávateľom do dňa uvoľnenia záručného zádržného, ktorých lehota na odstránenie uplynula; a

(c) Zhotoviteľ predložil Objednávateľovi Bankovú záruku na vady v súlade so Zmluvou, alebo uplynula záručná doba vzťahujúca sa na Dielo a všetky Časti Diela a Zhotoviteľ odstránil všetky Vady, ktoré Objednávateľ oznámil alebo reklamoval počas záručnej doby. 

Objednávateľ uvoľní záručné zádržné do tridsiatich (30) dní odo dňa, keď mu bola doručená písomná žiadosť Zhotoviteľa a súčasne boli splnené všetky podmienky podľa tohto čl. ‎13.13.

13.14. Objednávateľ je oprávnený použiť Zádržné na uspokojenie akýchkoľvek svojich nárokov voči Zhotoviteľovi vyplývajúcich zo Zmluvy alebo v súvislosti s ňou, najmä na úhradu zmluvných pokút, náhrady škody, nákladov na odstránenie Vád, nákladov na náhradné plnenie alebo iných peňažných nárokov.

14. [bookmark: _Ref237369058]BANKOVÉ ZÁRUKY 

14.1. Zhotoviteľ je oprávnený nahradiť záručné zádržné Bankovou zárukou na vady, ak Banková záruka na vady spĺňa podmienky podľa tejto Zmluvy.

14.2. Banková záruka na vady musí byť vystavená v prospech Objednávateľa najmenej vo výške záručného zádržného, ktorého uvoľnenie Zhotoviteľ požaduje, a musí zabezpečovať nároky Objednávateľa zo zodpovednosti za Vady, zo záruky za akosť, zmluvné pokuty, náklady na odstránenie Vád, náhradu škody a iné peňažné nároky Objednávateľa súvisiace s Vadami Diela alebo porušením povinností Zhotoviteľa počas záručnej doby.

14.3. Banková záruka na vady musí byť neodvolateľná, bezpodmienečná, splatná na prvú písomnú výzvu Objednávateľa, bez možnosti banky uplatňovať námietky Zhotoviteľa, s možnosťou čiastočného a opakovaného čerpania, a musí byť vystavená bankou alebo pobočkou zahraničnej banky oprávnenou poskytovať bankové služby na území Slovenskej republiky. Ak je Banková záruka na vady vyhotovená v inom ako slovenskom alebo českom jazyku, Zhotoviteľ je povinný spolu s ňou predložiť jej úradný preklad do slovenského jazyka.

14.4. Banková záruka na vady musí byť platná a účinná najmenej do uplynutia šesťdesiatich (60) dní po skončení najdlhšej záručnej doby vzťahujúcej sa na Dielo alebo ktorúkoľvek jeho Časť. Ak sa záručná doba predĺži a platnosť Bankovej záruky na vady nepokrýva takto predĺženú záručnú dobu, Zhotoviteľ je povinný najneskôr tridsať (30) dní pred uplynutím jej platnosti predložiť Objednávateľovi predĺženie Bankovej záruky na vady alebo novú Bankovú záruku na vady spĺňajúcu podmienky tejto Zmluvy. Ak tak neurobí, Objednávateľ je oprávnený Bankovú záruku na vady čerpať v rozsahu potrebnom na zachovanie zabezpečenia svojich nárokov.

14.5. Objednávateľ nie je povinný uvoľniť záručné zádržné na základe Bankovej záruky na vady, ktorá nespĺňa podmienky podľa tejto Zmluvy.

14.6. Objednávateľ je oprávnený čerpať Bankovú záruku na vady, ak Zhotoviteľ poruší povinnosť zabezpečenú touto bankovou zárukou alebo ak Objednávateľovi vznikne voči Zhotoviteľovi peňažný nárok zabezpečený touto bankovou zárukou. Objednávateľ je oprávnený čerpať Bankovú záruku na vady najmä na uspokojenie nárokov zo zmluvných pokút, náhrady škody, nákladov na odstránenie Vád alebo náhradné plnenie, nákladov vzniknutých v dôsledku nesplnenia povinností Zhotoviteľa po prevzatí Diela, ako aj iných peňažných nárokov Objednávateľa zabezpečených Bankovou zárukou na vady.

14.7. Ak Objednávateľ Bankovú záruku na vady čiastočne čerpá, Zhotoviteľ je povinný najneskôr do desiatich (10) Pracovných dní odo dňa doručenia písomnej výzvy Objednávateľa doplniť jej výšku na sumu, v ktorej bola pôvodne predložená, alebo predložiť novú Bankovú záruku na vady v zodpovedajúcej výške a so zostávajúcou dobou platnosti požadovanou podľa tejto Zmluvy. Ak Zhotoviteľ túto povinnosť nesplní, Objednávateľ je oprávnený čerpať zostávajúcu časť Bankovej záruky na vady v rozsahu potrebnom na zachovanie zabezpečenia svojich nárokov.

14.8. Zhotoviteľ je oprávnený nahradiť realizačné zádržné Realizačnou bankovou zárukou, ak Realizačná banková záruka spĺňa podmienky podľa tejto Zmluvy.

14.9. Realizačná banková záruka musí byť vystavená v prospech Objednávateľa vo výške najmenej päť percent (5 %) zo Zmluvnej ceny bez DPH a musí zabezpečovať nároky Objednávateľa súvisiace s riadnym a včasným plnením Zmluvy do splnenia podmienok podľa čl. ‎13.12, najmä nároky na zmluvné pokuty, náhradu škody, náklady na odstránenie Vád, náklady na náhradné plnenie a iné peňažné nároky Objednávateľa.

14.10. Realizačná banková záruka musí byť neodvolateľná, bezpodmienečná, splatná na prvú písomnú výzvu Objednávateľa, bez možnosti banky uplatňovať námietky Zhotoviteľa, s možnosťou čiastočného a opakovaného čerpania, a musí byť vystavená bankou alebo pobočkou zahraničnej banky oprávnenou poskytovať bankové služby na území Slovenskej republiky. Ak je vyhotovená v inom ako slovenskom alebo českom jazyku, Zhotoviteľ je povinný spolu s ňou predložiť jej úradný preklad do slovenského jazyka.

14.11. Realizačná banková záruka musí byť platná a účinná najmenej do uplynutia šesťdesiatich (60) dní po Lehote realizácie. Ak trvanie Realizačnej bankovej záruky nepokrýva obdobie do splnenia všetkých podmienok podľa čl. ‎13.12, Zhotoviteľ je povinný najneskôr tridsať (30) dní pred uplynutím jej platnosti predložiť jej predĺženie alebo novú Realizačnú bankovú záruku spĺňajúcu podmienky tejto Zmluvy. Ak tak neurobí, Objednávateľ je oprávnený Realizačnú bankovú záruku čerpať v rozsahu potrebnom na zachovanie zabezpečenia svojich nárokov.

Ak Zmluva skončí pred riadnym dokončením a odovzdaním Diela, Realizačná banková záruka musí zostať platná a účinná až do vysporiadania práv a povinností Zmluvných strán podľa čl. ‎28 a najmenej šesťdesiat (60) dní po tomto vysporiadaní.

14.12. Objednávateľ je oprávnený čerpať Realizačnú bankovú záruku, ak Zhotoviteľ poruší povinnosť zabezpečenú touto bankovou zárukou alebo ak Objednávateľovi vznikne voči Zhotoviteľovi peňažný nárok zabezpečený touto bankovou zárukou.

14.13. Ak Objednávateľ Realizačnú bankovú záruku čiastočne čerpá, Zhotoviteľ je povinný najneskôr do desiatich (10) Pracovných dní odo dňa doručenia písomnej výzvy Objednávateľa doplniť jej výšku na päť percent (5 %) zo Zmluvnej ceny bez DPH alebo predložiť novú Realizačnú bankovú záruku v zodpovedajúcej výške. Ak Zhotoviteľ túto povinnosť nesplní, Objednávateľ je oprávnený čerpať zostávajúcu časť Realizačnej bankovej záruky v rozsahu potrebnom na zachovanie zabezpečenia svojich nárokov.


15. [bookmark: _Ref233259238]POISTENIE

15.1. [bookmark: _Ref233258898]Zhotoviteľ je povinný mať počas celej doby plnenia Zmluvy uzatvorené a účinné poistenie zodpovednosti za škodu spôsobenú pri výkone činnosti s poistným limitom najmenej 4.500.000,00 EUR na jednu poistnú udalosť a najmenej 4.500.000,00 EUR v úhrne za poistné obdobie. Poistenie musí pokrývať najmä škodu na majetku, zdraví, živote a životnom prostredí spôsobenú v súvislosti s plnením Zmluvy, vrátane škôd na objektoch a majetku Objednávateľa, existujúcich inžinierskych sieťach, komunikáciách, zeleni, prameňoch, prírodných liečivých zdrojoch, historických alebo pamiatkovo hodnotných prvkoch a majetku tretích osôb, ako aj škôd spôsobených Subdodávateľmi a inými osobami, ktoré Zhotoviteľ použije na plnenie Zmluvy. 

15.2. [bookmark: _Ref236566688]Zhotoviteľ je povinný najneskôr pred prevzatím Staveniska uzatvoriť a až do prevzatia Diela Objednávateľom udržiavať v platnosti stavebno-montážne poistenie všetkých rizík vzťahujúce sa na Dielo, dočasné práce a všetky materiály, výrobky, zariadenia a technológie určené na zabudovanie do Diela, a to na poistnú sumu najmenej vo výške Zmluvnej ceny bez DPH. Vzhľadom na to, že Dielo sa vykonáva rekonštrukciou existujúceho objektu, poistenie musí v primeranom rozsahu zahŕňať aj riziko poškodenia existujúcich častí objektu a iného majetku Objednávateľa, ktoré sú priamo dotknuté vykonávaním Diela alebo sa nachádzajú v bezprostrednom priestore vykonávania prác, ako aj náklady na odstránenie následkov poistnej udalosti. 

15.3. [bookmark: _Ref236566663]Zhotoviteľ je povinný mať počas vypracúvania Dokumentácie Zhotoviteľa a najmenej do uplynutia záručnej doby uzatvorené a účinné poistenie profesijnej zodpovednosti za škodu spôsobenú chybou, opomenutím alebo iným vadným plnením pri vypracúvaní Dokumentácie Zhotoviteľa alebo vykonávaní Inžinierskej činnosti, s poistným limitom najmenej 500.000,00 EUR na jednu poistnú udalosť a najmenej 500.000,00 EUR v úhrne za poistné obdobie.

15.4. Zhotoviteľ je povinný predložiť Objednávateľovi doklady preukazujúce existenciu, rozsah a platnosť: 

(a) poistenia podľa čl. ‎15.1 a poistenia profesijnej zodpovednosti podľa čl. ‎15.3 najneskôr do piatich (5) Pracovných dní odo dňa nadobudnutia účinnosti Zmluvy, vždy však pred začatím činností, na ktoré sa príslušné poistenie vzťahuje; a

(b) stavebno-montážneho poistenia podľa čl. ‎15.2 najneskôr pred prevzatím Staveniska.

Zhotoviteľ je následne povinný predložiť doklady preukazujúce trvanie príslušného poistenia kedykoľvek na žiadosť Objednávateľa alebo TDI a bezodkladne informovať Objednávateľa o zániku, zmene, obmedzení alebo hrozbe zániku poistného krytia.

15.5. Existencia poistenia nezbavuje Zhotoviteľa zodpovednosti podľa Zmluvy ani neobmedzuje rozsah jeho povinnosti nahradiť škodu. Akúkoľvek spoluúčasť, výluku alebo inú časť škody, ktorú poisťovateľ neuhradí, znáša Zhotoviteľ.


16. SKÚŠKY, UVEDENIE DO PREVÁDZKY A DOKLADY

16.1. Zhotoviteľ je povinný vykonať alebo zabezpečiť vykonanie všetkých skúšok, kontrol, meraní, odborných prehliadok, odborných skúšok, revízií, úradných skúšok, funkčných skúšok, komplexných skúšok a ďalších overení potrebných na preukázanie súladu Diela so Zmluvou, Právnymi predpismi, Technickými normami, Povoleniami a Požiadavkami Objednávateľa. Ak Právne predpisy nevyhnutne vyžadujú, aby žiadosť o vykonanie úradnej skúšky alebo iného overenia podal alebo pri ňom ako žiadateľ vystupoval Objednávateľ, príslušný úkon vykoná Objednávateľ; Zhotoviteľ je však povinný včas identifikovať jeho potrebu, pripraviť a odovzdať Objednávateľovi všetky úplné podklady a zabezpečiť všetku odbornú, technickú, organizačnú a administratívnu súčinnosť potrebnú na jeho riadne a včasné vykonanie.

16.2. Zhotoviteľ je povinný včas oznámiť Objednávateľovi a TDI termín vykonania skúšok, pri ktorých má byť Objednávateľ alebo TDI prítomný alebo pri ktorých je ich prítomnosť vhodná vzhľadom na význam skúšky. Ak Zhotoviteľ vykoná takú skúšku bez riadneho oznámenia, Objednávateľ alebo TDI je oprávnený požadovať jej opakovanie na náklady Zhotoviteľa.

16.3. O každej skúške, kontrole, revízii alebo overení je Zhotoviteľ povinný vyhotoviť alebo zabezpečiť príslušný protokol, správu, potvrdenie alebo iný doklad a odovzdať ho Objednávateľovi.

16.4. Zhotoviteľ je povinný zabezpečiť všetky doklady potrebné na riadne užívanie, prevádzku, údržbu, opravy a zmeny Diela, najmä certifikáty, vyhlásenia o parametroch, vyhlásenia o zhode, atesty, záručné listy, návody, manuály, prevádzkovú a servisnú dokumentáciu, revízne správy, doklady o skúškach vrátane protokolov o kvalite vody, doklady o zaškolení obsluhy, doklady o nakladaní s odpadmi, geodetické podklady a ďalšie doklady vyžadované Zmluvou alebo Právnymi predpismi.

16.5. Ak sa vzhľadom na povahu Diela alebo Časti Diela vyžaduje technické uvedenie do prevádzky, skúšobná prevádzka, odskúšanie alebo nastavenie, Zhotoviteľ je povinný ich zabezpečiť vrátane potrebnej technickej podpory a prítomnosti odborne spôsobilého personálu. Skúšobná prevádzka bude trvať tri (3) mesiace, pričom Objednávateľ je oprávnený písomne určiť kratšiu dobu jej trvania. Zhotoviteľ je počas skúšobnej prevádzky povinný zabezpečiť potrebné nastavenie, kontrolu a vyhodnocovanie prevádzky technologických zariadení a odstraňovanie zistených Vád v súlade so Zmluvou.

16.6. Ak sa na Dielo alebo Časť Diela vyžaduje kolaudácia alebo iný doklad oprávňujúci na jeho užívanie, Zhotoviteľ je povinný riadne a včas vykonať všetky skúšky a vypracovať a odovzdať Objednávateľovi všetky odborné, technické a dokumentačné podklady a doklady, ktoré je podľa tejto Zmluvy povinný zabezpečiť a ktoré sú potrebné na účely kolaudačného procesu. Zhotoviteľ je zároveň povinný poskytnúť Objednávateľovi súčinnosť v rozsahu Inžinierskej činnosti. Samotné kolaudačné konanie a získanie kolaudačného osvedčenia zabezpečuje Objednávateľ.


17. PREBERANIE DIELA A ČASTÍ DIELA

17.1. Zhotoviteľ je povinný písomne oznámiť Objednávateľovi a TDI pripravenosť Diela alebo príslušnej Časti Diela na prevzatie najmenej desať (10) Pracovných dní vopred, ak Zmluva alebo jej Prílohy neurčujú inú lehotu. Oznámenie musí obsahovať potvrdenie, že Dielo alebo príslušná Časť Diela je dokončená, odskúšaná, vybavená požadovanou Dokumentáciou Zhotoviteľa a ostatnými dokladmi a pripravená na prevzatie. 

17.2. Podmienkou prevzatia Diela alebo Časti Diela je najmä jeho riadne dokončenie, úspešné vykonanie všetkých požadovaných skúšok, úspešné ukončenie skúšobnej prevádzky, ak Objednávateľ neurčí, že skúšobná prevádzka alebo jej zostávajúca časť môže pokračovať aj po prevzatí Diela alebo príslušnej Časti Diela, odstránenie Vád brániacich prevzatiu, odovzdanie príslušnej Dokumentácie Zhotoviteľa a všetkých požadovaných dokladov, najmä certifikátov, atestov, vyhlásení o parametroch a zhode, revíznych správ, protokolov o skúškach a kvalite vody, záručných listov, návodov, manuálov, prevádzkovej a servisnej dokumentácie a dokladov o zaškolení obsluhy, splnenie podmienok vydaných Povolení vzťahujúcich sa na plnenie Zhotoviteľa a odovzdanie všetkých podkladov a dokladov potrebných na kolaudáciu alebo získanie iného dokladu umožňujúceho užívanie Diela, ak sa podľa Právnych predpisov vyžadujú. 

17.3. Objednávateľ nie je povinný prevziať Dielo alebo Časť Diela, ak má Vady alebo nedorobky, ktoré bránia jeho riadnemu, bezpečnému, funkčnému alebo prevádzkyschopnému užívaniu, splneniu podmienok vydaných Povolení alebo prípadnej kolaudácii z dôvodov spočívajúcich v plnení Zhotoviteľa, ohrozujú bezpečnosť, Osobitný režim Areálu alebo práva Objednávateľa, alebo ak Zhotoviteľ neodovzdal požadovanú dokumentáciu a doklady.

17.4. O prevzatí Diela alebo Časti Diela sa vyhotoví Preberací protokol. Preberací protokol musí obsahovať najmä identifikáciu Diela alebo Časti Diela, dátum prevzatia, zoznam odovzdanej dokumentácie a dokladov, výsledok skúšok, zoznam zistených Vád a nedorobkov, lehoty na ich odstránenie, prípadné výhrady Objednávateľa a vyhlásenie o prevzatí alebo odmietnutí prevzatia. Ak Zhotoviteľ odmietne Preberací protokol podpísať, Objednávateľ je oprávnený vyhotoviť jednostranný zápis o priebehu a výsledku preberacieho konania; odmietnutie podpisu Zhotoviteľom nemá vplyv na práva Objednávateľa podľa Zmluvy.

17.5. Ak Objednávateľ prevezme Dielo alebo Časť Diela s Vadami alebo nedorobkami, ktoré nebránia jeho riadnemu a bezpečnému užívaniu, Zhotoviteľ je povinný odstrániť tieto Vady a nedorobky v lehotách určených Objednávateľom v Preberacom protokole. Prevzatie s výhradami nezbavuje Zhotoviteľa zodpovednosti za Vady ani iných povinností podľa Zmluvy.

17.6. Časti Diela, pri ktorých Zmluva alebo Harmonogram výslovne ustanovujú samostatné odovzdanie a prevzatie, sa odovzdávajú a preberajú samostatne postupom podľa tohto článku. Splnenie záväzného míľnika samo osebe neznamená prevzatie príslušnej Časti Diela, ak Zmluva alebo Harmonogram výslovne neustanovujú inak. Čiastkové prevzatie inej Časti Diela je prípustné len vtedy, ak ho Objednávateľ výslovne písomne pripustí. Čiastkové prevzatie nemá vplyv na povinnosť Zhotoviteľa dokončiť a odovzdať Dielo ako jeden funkčný a prevádzkyschopný celok v Lehote realizácie a zabezpečiť všetky rozhrania, koordináciu a doklady potrebné na jeho riadne užívanie.

17.7. Nebezpečenstvo škody na Diele alebo Časti Diela prechádza na Objednávateľa až riadnym prevzatím Diela alebo príslušnej Časti Diela, ak Zmluva výslovne neustanovuje inak. Zhotoviteľ zodpovedá za škodu, poškodenie, zničenie, stratu alebo odcudzenie Diela, Časti Diela, materiálov alebo zariadení pred týmto okamihom.


18. [bookmark: _Ref236568290]DOKUMENTÁCIA SKUTOČNÉHO ZHOTOVENIA STAVBY, LICENCIE A PRÁVA K DOKUMENTÁCII

18.1. Zhotoviteľ je povinný priebežne zaznamenávať skutočný spôsob zhotovovania Diela a viesť podklady pre dokumentáciu skutočného zhotovenia stavby tak, aby bolo možné túto dokumentáciu riadne vypracovať, odovzdať Objednávateľovi a použiť na prevzatie, prípadnú kolaudáciu zabezpečovanú Objednávateľom, užívanie, prevádzku, údržbu, opravy a zmeny Diela.
18.2. Zhotoviteľ je povinný odovzdať Objednávateľovi dokumentáciu skutočného zhotovenia stavby vzťahujúcu sa na Dielo alebo príslušnú Časť Diela najneskôr pri prevzatí Diela alebo príslušnej Časti Diela, ak Zmluva, Právne predpisy alebo vydané Povolenie neurčujú skorší termín. Pri prevzatí Diela ako celku je Zhotoviteľ povinný odovzdať úplnú a vzájomne zosúladenú dokumentáciu skutočného zhotovenia stavby zachytávajúcu konečný stav celého Diela.

18.3. [bookmark: _Ref231805663]Ak je Dokumentácia Zhotoviteľa alebo jej časť autorským dielom alebo iným predmetom práv duševného vlastníctva, Zhotoviteľ udeľuje Objednávateľovi okamihom odovzdania príslušnej časti dokumentácie nevýhradnú, územne a časovo neobmedzenú licenciu v neobmedzenom vecnom rozsahu na všetky spôsoby jej použitia známe v čase uzavretia Zmluvy, najmä na vyhotovovanie rozmnoženín, spracovanie, zmenu, doplnenie, spojenie s iným dielom, použitie v pôvodnej alebo zmenenej podobe a sprístupnenie tretím osobám, a to v rozsahu potrebnom na prípravu, realizáciu, užívanie, prevádzku, údržbu, opravy, zmeny, rozšírenie, rekonštrukciu, správu, kontrolu, audit a ďalší rozvoj Diela. Objednávateľ je oprávnený udeliť tretej osobe sublicenciu alebo licenciu postúpiť bez ďalšieho súhlasu Zhotoviteľa.

18.4. Odplata za udelenie licencie podľa čl. ‎18.3 je zahrnutá v Zmluvnej cene. Zhotoviteľ nie je oprávnený požadovať za použitie Dokumentácie Zhotoviteľa osobitnú odmenu.

18.5. Zhotoviteľ je povinný zabezpečiť, aby Objednávateľ mohol Dokumentáciu Zhotoviteľa používať aj prostredníctvom tretích osôb, najmä projektantov, zhotoviteľov, správcov, prevádzkovateľov, poradcov, orgánov verejnej moci, kontrolných orgánov a financujúcich subjektov.

18.6. Ak sú súčasťou Diela softvér, licencie, konfigurácie, dátové súbory, prístupové údaje, riadiace systémy, merania, technológie alebo obdobné prvky, Zhotoviteľ je povinný zabezpečiť Objednávateľovi práva a podklady potrebné na ich riadne užívanie, prevádzku, údržbu, diagnostiku, opravy, obnovu, zmeny a rozšírenie v rozsahu vyplývajúcom zo Zmluvy a účelu Diela.

18.7. Zhotoviteľ vyhlasuje a zaručuje, že je oprávnený udeliť Objednávateľovi všetky práva podľa tohto čl. ‎18 a že použitie Dokumentácie Zhotoviteľa Objednávateľom v súlade so Zmluvou nebude porušovať práva tretích osôb. Zhotoviteľ je povinný zabezpečiť potrebné práva aj od svojich zamestnancov, Subdodávateľov, projektantov a iných osôb podieľajúcich sa na vypracovaní Dokumentácie Zhotoviteľa. Ak tretia osoba uplatní voči Objednávateľovi nárok z dôvodu porušenia jej práv, Zhotoviteľ je povinný bezodkladne zabezpečiť Objednávateľovi potrebné práva alebo na vlastné náklady nahradiť dotknutú časť dokumentácie riešením, ktoré umožní jej riadne použitie podľa Zmluvy, a nahradiť Objednávateľovi vzniknutú škodu a účelne vynaložené náklady,
19. [bookmark: _Ref236568699]VADY, ZÁRUČNÁ DOBA A NÁROKY ZO ZODPOVEDNOSTI ZA VADY

19.1. Zhotoviteľ zodpovedá za to, že Dielo, Časti Diela, Dokumentácia Zhotoviteľa a všetky plnenia podľa Zmluvy budú vykonané riadne, úplne, včas, odborne, v súlade so Zmluvou, Právnymi predpismi, Technickými normami, Povoleniami, Požiadavkami Objednávateľa a účelom Zmluvy. 

19.2. Zhotoviteľ poskytuje na Dielo záruku za akosť: 

(a) na stavebné práce a stavebné časti Diela v trvaní šesťdesiat (60) mesiacov odo dňa prevzatia Diela Objednávateľom; a

(b) na technologické zariadenia, stroje, prístroje a ich komponenty v trvaní najmenej dvadsaťštyri (24) mesiacov odo dňa prevzatia Diela Objednávateľom.

Ak Zmluva, Prílohy, Ponuka alebo záručné podmienky výrobcu určujú pre konkrétne plnenie dlhšiu záručnú dobu, platí táto dlhšia záručná doba.

19.3. Ak sú Dielo alebo Časť Diela prevzaté s Vadami alebo nedorobkami, záručná doba k dotknutej časti nezačne plynúť skôr ako dňom odstránenia týchto Vád alebo nedorobkov.

19.4. Záručná doba sa predlžuje o dobu, počas ktorej Objednávateľ nemohol Dielo alebo jeho časť riadne užívať z dôvodu Vady, za ktorú zodpovedá Zhotoviteľ. Na opravenú alebo vymenenú časť Diela plynie nová záručná doba v rozsahu podľa Zmluvy.

19.5. Objednávateľ je oprávnený oznámiť Vady Zhotoviteľovi písomne kedykoľvek počas príslušnej záručnej doby. Na zachovanie práv Objednávateľa zo záruky za akosť sa nevyžaduje, aby Objednávateľ oznámil Vadu bez zbytočného odkladu po jej zistení alebo po tom, čo ju mohol zistiť. Oznámenie Vady musí obsahovať identifikáciu Vady v rozsahu, v akom je to primerane možné. Objednávateľ nie je povinný uviesť právnu kvalifikáciu Vady.

19.6. Zhotoviteľ je povinný:

(a) pri Kritickej vade začať s jej odstraňovaním okamžite, najneskôr do dvadsiatich štyroch (24) hodín od jej oznámenia, bezodkladne vykonať všetky potrebné zabezpečovacie opatrenia a Kritickú vadu úplne odstrániť najneskôr do piatich (5) kalendárnych dní od jej oznámenia; a

(b) pri ostatnej Vade začať s jej odstraňovaním najneskôr do troch (3) Pracovných dní od jej oznámenia a úplne ju odstrániť najneskôr do pätnástich (15) Pracovných dní od jej oznámenia.

Ak Zhotoviteľ preukáže, že Vadu nemožno z objektívnych technických alebo dodávateľských dôvodov odstrániť v príslušnej lehote, je povinný ešte pred jej uplynutím písomne oznámiť Objednávateľovi konkrétne dôvody, uviesť opatrenia prijaté na obmedzenie následkov Vady a navrhnúť najkratšiu objektívne možnú lehotu na jej odstránenie. Objednávateľ po posúdení oznámenia určí primeranú náhradnú lehotu. Do úplného odstránenia Vady je Zhotoviteľ povinný vykonať všetky primerané dočasné a zabezpečovacie opatrenia potrebné na ochranu osôb, majetku a prevádzky.

19.7. Zhotoviteľ je povinný odstrániť Vadu spôsobom, ktorý zabezpečí úplné a trvalé obnovenie vlastností Diela požadovaných Zmluvou. Ak Vadu nemožno riadne a trvalo odstrániť opravou, ak sa Vada po oprave opakuje alebo ak opravená časť Diela naďalej nespĺňa požadované funkčné, výkonové, kvalitatívne, bezpečnostné, hygienické, prevádzkové alebo servisné požiadavky, Zhotoviteľ je povinný na požiadanie Objednávateľa príslušnú časť Diela, výrobok, materiál, zariadenie alebo technológiu na vlastné náklady vymeniť za nové a vyhovujúce plnenie.

19.8. Ak Zhotoviteľ neodstráni Vadu riadne alebo včas, Objednávateľ je oprávnený zabezpečiť jej odstránenie sám alebo prostredníctvom tretej osoby na náklady Zhotoviteľa, a to bez ujmy na ostatných právach Objednávateľa podľa Zmluvy a Právnych predpisov.

19.9. Zhotoviteľ zodpovedá aj za Vady spôsobené chybami, nedostatkami alebo neúplnosťou Dokumentácie Zhotoviteľa, nesprávnym technickým riešením alebo koordináciou, za ktoré zodpovedá podľa tejto Zmluvy, nevhodným postupom, nevhodným materiálom, porušením povinnosti riadne a včas vykonať Inžiniersku činnosť alebo nesplnením podmienok vydaných Povolení v rozsahu povinností Zhotoviteľa podľa tejto Zmluvy.

19.10. Povinnosti Zhotoviteľa podľa tohto čl. ‎19 predstavujú Záručný servis a zahŕňajú iba diagnostiku a odstraňovanie Vád, opravu alebo výmenu vadných častí Diela a technickú podporu bezprostredne súvisiacu s odstraňovaním Vád. Záručný servis nezahŕňa pravidelné servisné prehliadky, preventívnu alebo bežnú údržbu, prevádzkový servis, dodávku spotrebného materiálu ani pozáručný servis.


20. VYHLÁSENIA A ZÁRUKY ZHOTOVITEĽA

20.1. Zhotoviteľ vyhlasuje a zaručuje, že ku dňu uzavretia Zmluvy a počas jej plnenia:
(a) je oprávnený uzavrieť Zmluvu a plniť všetky záväzky podľa Zmluvy;
(b) má všetky oprávnenia, odbornú spôsobilosť, skúsenosti, kapacity a zdroje potrebné na riadne plnenie Zmluvy;
(c) oboznámil sa s Podkladmi Objednávateľa, miestom plnenia, povahou Areálu, Osobitným režimom Areálu a požiadavkami Verejného obstarávania;
(d) zohľadnil vo svojej Ponuke a Zmluvnej cene všetky skutočnosti, ktoré mohol alebo mal zistiť pri vynaložení odbornej starostlivosti;
(e) rozumie charakteru Diela a rozsahu svojich povinností podľa tejto Zmluvy a zodpovedá za odborné preverenie a koordináciu záväzných Podkladov Objednávateľa, odborné posúdenie Podkladov Objednávateľa s informatívnym alebo pomocným charakterom, vypracovanie Dokumentácie Zhotoviteľa, vykonanie Inžinierskej činnosti, technické riešenie, realizáciu a výsledok Diela, a to v rozsahu povinností Zhotoviteľa podľa tejto Zmluvy;
(f) nie je v konflikte záujmov vo vzťahu k Objednávateľovi, ktorý by mohol ovplyvniť riadne plnenie Zmluvy;
(g) splní všetky povinnosti podľa ZVO, Zákona o RPVS a ďalších Právnych predpisov, ktoré sa naňho vzťahujú;
(h) nezamlčal Objednávateľovi žiadnu skutočnosť, ktorá by mohla mať podstatný vplyv na jeho schopnosť riadne plniť Zmluvu.


21. SANKCIE

21.1. [bookmark: _Ref236165002]Ak sa Zhotoviteľ dostane do omeškania s riadnym dokončením a odovzdaním Diela ako celku v Lehote realizácie, Objednávateľovi vznikne nárok na zmluvnú pokutu vo výške 0,03 % zo Zmluvnej ceny bez DPH za každý aj začatý deň omeškania. 

21.2. [bookmark: _Ref236164971][bookmark: _Ref236569725][bookmark: _Ref237367665]Ak sa Zhotoviteľ dostane do omeškania s riadnym splnením míľnika uvedeného v Harmonograme, Objednávateľovi vznikne nárok na zmluvnú pokutu vo výške 0,01 % zo Zmluvnej ceny bez DPH za každý aj začatý deň omeškania, najviac však vo výške 0,5 % zo Zmluvnej ceny bez DPH za omeškanie s každým jednotlivým míľnikom. Súhrnná výška zmluvných pokút podľa tohto čl. ‎21.2 neprekročí 2 % zo Zmluvnej ceny bez DPH. Zmluvná pokuta podľa tohto čl. ‎21.2 sa uplatňuje odo dňa nasledujúceho po márnom uplynutí termínu príslušného míľnika do jeho riadneho splnenia, najdlhšie však do uplynutia Lehoty realizácie. Odo dňa nasledujúceho po márnom uplynutí Lehoty realizácie sa omeškanie Zhotoviteľa sankcionuje podľa čl. ‎21.1.

21.3. Ak Zhotoviteľ neodstráni Vadu alebo nedorobok v lehote určenej podľa Zmluvy alebo v Preberacom protokole, Objednávateľovi vznikne nárok na zmluvnú pokutu:

(a) vo výške 1 000,00 EUR za každý aj začatý deň omeškania za každú Kritickú vadu samostatne; a
(b) vo výške 500,00 EUR za každý aj začatý deň omeškania za každú inú Vadu alebo nedorobok samostatne.
 
21.4. Ak Zhotoviteľ poruší niektorú povinnosť podľa čl. ‎6 tejto Zmluvy týkajúcu sa Osobitného režimu Areálu, Objednávateľovi vznikne nárok na zmluvnú pokutu vo výške 1.000,00 EUR za každý jednotlivý prípad porušenia.

21.5. Ak Zhotoviteľ použije Subdodávateľa, ktorý nebol riadne a včas oznámený Objednávateľovi alebo ktorý nespĺňa podmienky podľa Zmluvy, súťažných podkladov alebo ZVO, Objednávateľovi vznikne nárok na zmluvnú pokutu vo výške 2 000,00 EUR za každý jednotlivý prípad porušenia.

21.6. Ak Zhotoviteľ poruší povinnosť mať uzavreté alebo udržiavať v platnosti poistenie vyžadované Zmluvou, Objednávateľovi vznikne nárok na zmluvnú pokutu vo výške 500,00 EUR za každý aj začatý deň trvania porušenia.

21.7. Nárok na zmluvnú pokutu vzniká porušením zabezpečenej povinnosti bez potreby osobitného upozornenia Zhotoviteľa. Objednávateľ je oprávnený, nie však povinný, vzniknutý nárok na zmluvnú pokutu uplatniť. Zhotoviteľ je povinný zaplatiť zmluvnú pokutu do pätnástich (15) dní odo dňa doručenia písomnej výzvy Objednávateľa na jej zaplatenie. Neuplatnenie zmluvnej pokuty v konkrétnom prípade neznamená vzdanie sa práva Objednávateľa uplatniť zmluvnú pokutu pri inom alebo ďalšom porušení Zmluvy.

21.8. Uplatnením alebo zaplatením zmluvnej pokuty nie je dotknutý nárok Objednávateľa na náhradu škody ani iné práva Objednávateľa podľa Zmluvy alebo Právnych predpisov. Objednávateľ je oprávnený požadovať popri zmluvnej pokute náhradu škody v plnom rozsahu, bez ohľadu na výšku zmluvnej pokuty; zmluvná pokuta sa na náhradu škody nezapočítava.


22. NÁHRADA ŠKODY A ODŠKODNENIE

22.1. Zhotoviteľ zodpovedá Objednávateľovi za škodu spôsobenú porušením Zmluvy, Právnych predpisov, Technických noriem, vydaných Povolení v rozsahu povinností Zhotoviteľa podľa tejto Zmluvy, Osobitného režimu Areálu alebo povinnosti konať s odbornou starostlivosťou.

22.2. Zhotoviteľ zodpovedá aj za škodu spôsobenú osobami, ktoré použije na plnenie Zmluvy, najmä svojimi zamestnancami, Subdodávateľmi, dodávateľmi, zástupcami a inými osobami nachádzajúcimi sa v Areáli alebo na Stavenisku z dôvodov na strane Zhotoviteľa.

22.3. Zhotoviteľ je povinný nahradiť Objednávateľovi najmä škodu na Diele, Areáli, majetku Objednávateľa, existujúcich sieťach, zeleni, prameňoch, prírodných liečivých zdrojoch a historických alebo pamiatkovo hodnotných prvkoch, škodu spôsobenú obmedzením prevádzky Areálu, náklady na nápravu, sankcie uložené orgánmi verejnej moci, ako aj škodu a náklady vzniknuté v dôsledku nárokov tretích osôb, ak vznikli v príčinnej súvislosti s porušením povinností Zhotoviteľa alebo osôb, za ktoré Zhotoviteľ zodpovedá.

22.4. Zhotoviteľ je povinný odškodniť Objednávateľa za všetky nároky tretích osôb, sankcie, náklady, škody, výdavky a ujmy, ktoré vzniknú Objednávateľovi v súvislosti s porušením povinností Zhotoviteľa alebo osôb, za ktoré Zhotoviteľ zodpovedá.

22.5. Zhotoviteľ je povinný bezodkladne vykonať opatrenia potrebné na zabránenie vzniku škody alebo zväčšovania škody, ak sa dozvie alebo pri vynaložení odbornej starostlivosti mohol dozvedieť o skutočnosti, ktorá môže spôsobiť škodu.


23. [bookmark: _Ref233251747]VYŠŠIA MOC

23.1. Za Vyššiu moc sa považuje udalosť spĺňajúca definíciu uvedenú v čl. ‎1 tejto Zmluvy. Za Vyššiu moc sa nepovažuje najmä nedostatok pracovnej sily, nedostatok materiálu, omeškanie Subdodávateľa, zmena cien, inflácia, kurzová zmena, nepriaznivé ekonomické pomery, nevhodná organizácia prác alebo skutočnosť, ktorú Zhotoviteľ mohol predvídať alebo jej následkom predísť pri vynaložení odbornej starostlivosti.

23.2. Zmluvná strana, ktorej v plnení bráni Vyššia moc, je povinná bezodkladne písomne informovať druhú Zmluvnú stranu o vzniku, povahe, predpokladanom trvaní a dopadoch Vyššej moci a prijať všetky primerané opatrenia na minimalizáciu jej následkov.

23.3. Zhotoviteľ je oprávnený požadovať primerané predĺženie Lehoty realizácie, termínu záväzného míľnika alebo inej záväznej lehoty len v rozsahu, v akom preukáže, že Vyššia moc priamo a nevyhnutne spôsobila omeškanie s plnením príslušnej povinnosti a že jej následky nemohol odvrátiť alebo zmierniť prijatím primeraných opatrení. Zhotoviteľ je povinný uplatniť Nárok na predĺženie lehoty postupom podľa čl. ‎12. Vyššia moc nezakladá nárok na zvýšenie Zmluvnej ceny ani na inú finančnú kompenzáciu.


24. MLČANLIVOSŤ A OCHRANA DÔVERNÝCH INFORMÁCIÍ

24.1. Akékoľvek informácie, ktoré si Zmluvné strany navzájom poskytli alebo poskytnú počas Verejného obstarávania alebo pri plnení Zmluvy a ktoré nie sú verejne prístupné, sa považujú za dôverné informácie.
24.2. Zhotoviteľ je povinný zachovávať mlčanlivosť o dôverných informáciách, používať ich výlučne na účely plnenia Zmluvy a chrániť ich pred neoprávneným sprístupnením, použitím, stratou alebo zneužitím.

24.3. Povinnosť mlčanlivosti nebráni sprístupneniu dôverných informácií v nevyhnutnom rozsahu:

(a) ak ich sprístupnenie alebo zverejnenie vyžadujú Právne predpisy, ZVO, povinnosť zverejnenia v Centrálnom registri zmlúv, rozhodnutie alebo požiadavka orgánu verejnej moci, súdu, kontrolného alebo audítorského orgánu; 

(b) zamestnancom, Subdodávateľom, Kľúčovým expertom, odborným poradcom, poisťovniam, bankám alebo poskytovateľom zabezpečenia, ak je sprístupnenie potrebné na plnenie Zmluvy, poistenie, financovanie alebo zabezpečenie záväzkov Zhotoviteľa a tieto osoby sú viazané povinnosťou mlčanlivosti;

(c) Dotknutým subjektom alebo osobám určeným Objednávateľom, ak je sprístupnenie potrebné na projektovanie, povoľovanie, vykonanie, odskúšanie, uvedenie do prevádzky, kolaudáciu alebo užívanie Diela.

24.4. Zhotoviteľ je povinný zabezpečiť dodržiavanie povinnosti mlčanlivosti aj osobami, ktoré použije na plnenie Zmluvy alebo ktorým dôverné informácie sprístupní, vrátane Subdodávateľov. Za porušenie povinnosti mlčanlivosti týmito osobami zodpovedá Zhotoviteľ, akoby túto povinnosť porušil sám.

24.5. Povinnosť mlčanlivosti trvá aj po skončení Zmluvy.


25. KOMUNIKÁCIA A DORUČOVANIE

25.1. [bookmark: _Ref233261830]Písomnosti doručované v súvislosti so Zmluvou sa doručujú v listinnej podobe na adresu sídla príslušnej Zmluvnej strany uvedenú v záhlaví Zmluvy alebo na inú adresu riadne oznámenú druhej Zmluvnej strane, alebo elektronicky na príslušné kontaktné údaje podľa čl. ‎25.2, ak Zmluva alebo Právne predpisy nevyžadujú iný spôsob. Právny úkon smerujúci k zmene alebo skončeniu Zmluvy, k vzdaniu sa práva alebo k uznaniu Nároku musí byť doručený v listinnej podobe osobne, poštou alebo kuriérskou službou na adresu podľa prvej vety alebo ako elektronický dokument podpísaný kvalifikovaným elektronickým podpisom.

25.2. [bookmark: _Ref233261537]Zmluvné strany určujú na účely plnenia Zmluvy kontaktné osoby uvedené nižšie alebo oznámené podľa Zmluvy:
	Strana
	Oblasť
	Meno/funkcia
	E-mail/telefón

	Objednávateľ
	právne veci
	[●]
	[●]

	Objednávateľ
	technické veci / TDI
	[●]
	[●]

	Objednávateľ
	prevádzka Areálu / koordinácia vstupu
	Ing. Petra Polovková
	petra.polovkova@kupelesliac.sk 

	Objednávateľ
	fakturácia a platby
	Ing. Petra Polovková
	petra.polovkova@kupelesliac.sk
faktury@kupelesliac.sk

	Zhotoviteľ
	právne veci
	[●]
	[●]

	Zhotoviteľ
	Zástupca Zhotoviteľa
	[●]
	[●]

	Zhotoviteľ
	stavenisko / realizácia
	[●]
	[●]

	Zhotoviteľ
	fakturácia a platby
	[●]
	[●]



25.3. Kontaktná osoba nie je oprávnená meniť Zmluvu, Zmluvnú cenu, Lehotu realizácie alebo rozsah Diela, schvaľovať Zmenu, uznávať Nárok ani vzdávať sa práv Zmluvnej strany, ak na to nemá výslovné písomné poverenie. Tým nie sú dotknuté oprávnenia TDI, Oprávnenej osoby Objednávateľa alebo inej poverenej osoby výslovne uvedené v Zmluve alebo v písomnom poverení Objednávateľa.

25.4. E-mailom možno doručovať faktúry a iné daňové doklady, súpisy vykonaných prác, oznámenia, žiadosti, výzvy, pokyny, pripomienky, súhlasy, schválenia, uplatnenia Nárokov, oznámenia Vád a inú komunikáciu podľa Zmluvy, s výnimkou právnych úkonov uvedených v druhej vete čl. ‎25.1. Faktúry a daňové doklady sa doručujú na e-mailovú adresu určenú na fakturáciu; ostatné písomnosti sa doručujú príslušnej kontaktnej osobe podľa čl. ‎25.2.

25.5. Písomnosť sa považuje za doručenú: 

(a) pri osobnom doručení alebo doručení kuriérskou službou dňom jej prevzatia alebo odmietnutia prevzatia; 

(b) pri doručovaní poštou dňom jej prevzatia adresátom; ak adresát zásielku odmietne prevziať, dňom odmietnutia jej prevzatia. Ak zásielka nebola prevzatá napriek tomu, že bola preukázateľne doručovaná na riadne oznámenú adresu adresáta a adresát mal možnosť ju prevziať, považuje sa za doručenú dňom jej vrátenia odosielateľovi ako neprevzatej v odbernej lehote;
(c) pri doručovaní e-mailom dňom odoslania, ak bol e-mail odoslaný v Pracovný deň do 16.00 hod.; ak bol e-mail odoslaný po 16.00 hod. alebo v deň, ktorý nie je Pracovným dňom, považuje sa za doručený nasledujúci Pracovný deň. To neplatí, ak odosielateľ dostal správu o nedoručení e-mailu; v takom prípade sa písomnosť za doručenú nepovažuje. 

25.6. Zmluvné strany sú povinné bezodkladne si oznamovať zmenu kontaktných údajov. Zmena kontaktných údajov je voči druhej Zmluvnej strane účinná dňom doručenia príslušného oznámenia a nevyžaduje dodatok k Zmluve.


26. [bookmark: _Ref231807590]KONTROLA, AUDIT, FINANCOVANIE A UCHOVÁVANIE DOKUMENTÁCIE

26.1. [bookmark: _Ref233262689]Zhotoviteľ je povinný strpieť a umožniť výkon kontroly, auditu, dohľadu alebo overovania súvisiaceho so Zmluvou, Dielom, Verejným obstarávaním, financovaním Diela alebo použitím verejných prostriedkov, a to zo strany Objednávateľa, jeho akcionára, orgánov verejnej moci, Úradu pre verejné obstarávanie, Najvyššieho kontrolného úradu Slovenskej republiky a iných oprávnených kontrolných subjektov. Ak bude Dielo financované alebo spolufinancované z externých zdrojov, táto povinnosť sa vzťahuje aj na poskytovateľa financovania alebo dotácie, príslušné orgány Európskej únie a ďalšie subjekty oprávnené vykonávať kontrolu podľa záväzných podmienok financovania.

26.2. [bookmark: _Ref233262701]Zhotoviteľ je povinný poskytnúť kontrolným subjektom všetku potrebnú súčinnosť, najmä umožniť v primeranom rozsahu vstup na Stavenisko a do priestorov súvisiacich s vykonávaním Diela, zabezpečiť súčinnosť osôb podieľajúcich sa na plnení Zmluvy, poskytnúť požadované vysvetlenia a predložiť dokumenty, záznamy, účtovné doklady, stavebný denník, faktúry, súpisy vykonaných prác, zmluvy so Subdodávateľmi, doklady o materiáloch, skúškach, odpadoch, Povoleniach, bankových zárukách, poistení a iné podklady súvisiace so Zmluvou, vrátane ich kópií alebo elektronických vyhotovení.

26.3. [bookmark: _Ref233262733]Zhotoviteľ je povinný uchovávať dokumentáciu súvisiacu so Zmluvou najmenej desať (10) rokov odo dňa prevzatia Diela Objednávateľom. Ak Zmluva skončí pred prevzatím Diela, táto lehota plynie odo dňa skončenia Zmluvy. Ak Právne predpisy, ZVO alebo záväzné podmienky financovania Diela vyžadujú uchovávanie príslušnej dokumentácie počas dlhšej doby, Zhotoviteľ je povinný uchovávať ju počas tejto dlhšej doby. Objednávateľ oznámi Zhotoviteľovi dlhšiu dobu uchovávania, ak nevyplýva priamo z Právnych predpisov alebo z dokumentov, ktoré boli Zhotoviteľovi sprístupnené.

26.4. Povinnosti podľa čl. ‎26.1 a ‎26.2 trvajú aj po skončení Zmluvy, a to v rozsahu potrebnom na vykonanie kontroly, auditu, dohľadu alebo overovania počas doby uchovávania dokumentácie podľa čl. ‎26.3.
27. [bookmark: _Ref231807641][bookmark: _Ref237551515]TRVANIE A ZÁNIK ZMLUVY

27.1. Zmluva sa uzatvára na dobu určitú, a to do úplného splnenia všetkých záväzkov Zmluvných strán podľa Zmluvy, ak Zmluva nezanikne skôr spôsobom podľa tohto čl. ‎27. 

27.2. Zmluva zaniká riadnym splnením všetkých záväzkov, písomnou dohodou Zmluvných strán, odstúpením od Zmluvy alebo iným spôsobom ustanoveným Zmluvou alebo Právnymi predpismi.

27.3. Objednávateľ je oprávnený odstúpiť od Zmluvy, ak:

(a) Zhotoviteľ je v omeškaní so začatím vykonávania Diela, s riadnym splnením záväzného míľnika alebo s dokončením a odovzdaním Diela v Lehote realizácie, bez oprávneného dôvodu preruší vykonávanie Diela alebo je vzhľadom na Harmonogram, stav rozpracovanosti Diela a zostávajúci rozsah plnenia objektívne zrejmé, že záväzný míľnik alebo Lehota realizácie nebudú dodržané, a Zhotoviteľ nezjedná nápravu ani v primeranej dodatočnej lehote určenej Objednávateľom;

(b) Zhotoviteľ vykonáva Dielo vadne, nekvalitne, nebezpečne alebo v rozpore so Zmluvou a nezjedná nápravu ani v primeranej dodatočnej lehote určenej Objednávateľom;

(c) Zhotoviteľ závažným spôsobom poruší povinnosti týkajúce sa Osobitného režimu Areálu, najmä ak tým bezprostredne ohrozí alebo poškodí prírodné liečivé zdroje, životné prostredie, pamiatkovo hodnotné prvky, kúpeľnú prevádzku, zdravie osôb alebo majetok;

(d) Zhotoviteľ nesplní alebo poruší povinnosť predložiť, predĺžiť, doplniť alebo udržiavať Realizačnú bankovú záruku alebo Bankovú záruku na vady, ak mu taká povinnosť podľa Zmluvy vznikla, alebo poruší povinnosť mať alebo udržiavať niektoré z poistení podľa Zmluvy a nezjedná nápravu ani do piatich (5) Pracovných dní od doručenia písomnej výzvy Objednávateľa;

(e) Zhotoviteľ stratí oprávnenie alebo odbornú spôsobilosť potrebnú na plnenie Zmluvy alebo v rozpore s čl. ‎9.4 nezabezpečí, aby príslušné činnosti vykonávali Kľúčoví experti alebo osoby s minimálne rovnocennou kvalifikáciou vopred písomne schválené Objednávateľom, a nezjedná nápravu ani v primeranej dodatočnej lehote určenej Objednávateľom;

(f) Zhotoviteľ použije Subdodávateľa, ktorý nebol riadne a včas oznámený Objednávateľovi alebo ktorý nespĺňa podmienky podľa Zmluvy, súťažných podkladov alebo ZVO, alebo iným závažným alebo opakovaným spôsobom poruší povinnosti podľa čl. ‎10 a nezjedná nápravu ani v primeranej dodatočnej lehote určenej Objednávateľom;

(g) Zhotoviteľ alebo jeho Subdodávateľ, na ktorého sa vzťahuje zákonná povinnosť zápisu v RPVS, nie je zapísaný v RPVS, bol z RPVS vymazaný alebo porušuje povinnosti podľa Zákona o RPVS;

(h) Zhotoviteľ vo Verejnom obstarávaní alebo pri plnení Zmluvy poskytol nepravdivú, pozmenenú, neúplnú alebo zavádzajúcu informáciu alebo doklad, ktoré mali alebo mohli mať podstatný vplyv na vyhodnotenie Verejného obstarávania, uzavretie Zmluvy alebo riadne plnenie Zmluvy; alebo

(i) nastane niektorý z dôvodov na odstúpenie od Zmluvy podľa § 19 ZVO alebo iného Právneho predpisu.

27.4. Zhotoviteľ je oprávnený odstúpiť od Zmluvy, ak je Objednávateľ v omeškaní so zaplatením riadne a oprávnene fakturovanej nespornej časti Zmluvnej ceny o viac ako deväťdesiat (90) dní a nezjedná nápravu ani v dodatočnej lehote najmenej pätnásť (15) Pracovných dní poskytnutej Zhotoviteľom v písomnej výzve.

27.5. Odstúpenie od Zmluvy musí byť písomné a musí obsahovať dostatočne určité skutkové vymedzenie dôvodu odstúpenia. Účinky odstúpenia nastávajú dňom jeho doručenia druhej Zmluvnej strane, ak v oznámení o odstúpení nie je uvedený neskorší deň účinnosti. Vzhľadom na povahu Diela sa odstúpenie nedotýka riadne, preukázateľne a použiteľne vykonanej časti plnenia, ktorú si Objednávateľ ponechá; táto časť plnenia sa vysporiada podľa čl. ‎28.

27.6. Zánikom Zmluvy nie sú dotknuté nároky zo zmluvných pokút, náhrady škody, zodpovednosti za Vady, Zádržného, Realizačnej bankovej záruky, Bankovej záruky na vady, mlčanlivosti, kontroly, auditu, vysporiadania, práv k Dokumentácii Zhotoviteľa a iné ustanovenia, ktoré majú podľa svojej povahy trvať aj po skončení Zmluvy.


28. [bookmark: _Ref236572335]VYSPORIADANIE PRE PRÍPAD PREDČASNÉHO UKONČENIA ZMLUVY

28.1. V prípade skončenia Zmluvy pred riadnym dokončením Diela je Zhotoviteľ povinný bezodkladne zastaviť vykonávanie Diela, okrem činností, ktoré Objednávateľ určí ako nevyhnutné na bezpečné ukončenie prác, ochranu Diela alebo odstránenie bezprostredného rizika, a vykonať všetky opatrenia potrebné na ochranu života a zdravia osôb, Diela, Areálu, Staveniska, majetku, životného prostredia, prírodných liečivých zdrojov a existujúcich sietí a na zabránenie vzniku alebo zväčšovaniu škody.

28.2. Zhotoviteľ je povinný bezodkladne, najneskôr však v lehote určenej Objednávateľom, odovzdať Objednávateľovi všetku rozpracovanú a dokončenú Dokumentáciu Zhotoviteľa, doklady, podklady, výpočty, výkresy, súbory, prístupové údaje, materiály a veci súvisiace s Dielom, vrátane všetkých podkladov vypracovaných v rámci Inžinierskej činnosti a dokladov súvisiacich s vydanými Povoleniami, ktoré má Zhotoviteľ k dispozícii, bez ohľadu na stupeň ich rozpracovanosti.

28.3. [bookmark: _Ref236572636]Zhotoviteľ je povinný odovzdať Objednávateľovi Stavenisko a rozpracované Dielo vrátane všetkých zabudovaných materiálov a zariadení, ako aj nezabudované materiály a zariadenia, ktoré boli Objednávateľom uhradené, a to v stave umožňujúcom ich bezpečné prevzatie, ochranu a prípadné dokončenie Diela treťou osobou. O odovzdaní sa vyhotoví protokol obsahujúci najmä stav rozpracovanosti Diela, zoznam odovzdanej dokumentácie, materiálov, zariadení a dokladov a zistené Vady. Ak Zhotoviteľ odmietne protokol podpísať alebo neposkytne potrebnú súčinnosť, Objednávateľ je oprávnený vyhotoviť jednostranný protokol.

Zhotoviteľ je zároveň povinný najneskôr do desiatich (10) Pracovných dní od skončenia Zmluvy, ak Objednávateľ neurčí dlhšiu lehotu, vypratať Stavenisko a odstrániť z neho svoje zariadenia, dočasné objekty, odpady, materiály a ostatné veci, ktoré Objednávateľ neurčí na ďalšie použitie. Ak Zhotoviteľ túto povinnosť riadne alebo včas nesplní, Objednávateľ je oprávnený zabezpečiť vypratanie sám alebo prostredníctvom tretej osoby na náklady Zhotoviteľa.

28.4. Objednávateľ je oprávnený použiť Dokumentáciu Zhotoviteľa a rozpracované plnenia na účely dokončenia, úpravy, prevádzky, údržby alebo zmeny Diela, a to aj prostredníctvom tretej osoby.

28.5. [bookmark: _Ref236572776]Zhotoviteľ má v prípade predčasného skončenia Zmluvy nárok len na úhradu hodnoty tej časti plnenia, ktorá bola do účinnosti skončenia Zmluvy riadne, preukázateľne a použiteľne vykonaná v súlade so Zmluvou a odovzdaná Objednávateľovi. Hodnota takého plnenia sa určí prednostne podľa jednotkových cien uvedených v ocenenom výkaze výmer a rozpočte Zhotoviteľa. Ak príslušné plnenie nie je samostatne ocenené, jeho hodnota sa určí podľa preukázateľného podielu riadne vykonaného a pre Objednávateľa použiteľného plnenia na cene príslušnej položky, celku alebo Časti Diela.

Zhotoviteľ je povinný najneskôr do pätnástich (15) Pracovných dní od vyhotovenia protokolu podľa čl. ‎28.3 predložiť Objednávateľovi konečné vyúčtovanie spolu so súpisom vykonaného plnenia a všetkými dokladmi potrebnými na jeho kontrolu. Po potvrdení oprávnenej hodnoty plnenia Objednávateľom alebo TDI vystaví Zhotoviteľ konečnú faktúru postupom podľa čl. ‎13.

Zhotoviteľ nemá nárok na úhradu vadného, nepoužiteľného, neodovzdaného alebo nepreukázaného plnenia ani na úhradu ušlého zisku, straty príležitosti alebo ceny za nevykonanú časť Diela. Zmluvné strany sa výslovne dohodli, že Objednávateľ je oprávnený voči nároku Zhotoviteľa započítať všetky svoje splatné aj nesplatné peňažné nároky podľa Zmluvy alebo Právnych predpisov.

28.6. Ak Zmluva skončí v dôsledku porušenia povinnosti Zhotoviteľa alebo z iného dôvodu, za ktorý Zhotoviteľ zodpovedá, Objednávateľ je oprávnený požadovať náhradu účelne vynaložených nákladov na dokončenie Diela a odstránenie Vád, a to v časti, v ktorej tieto náklady prevýšia neuhradenú časť Zmluvnej ceny pripadajúcu na nevykonanú alebo vadnú časť plnenia. Objednávateľ je ďalej oprávnený požadovať náhradu účelne vynaložených nákladov na zabezpečenie a vypratanie Staveniska, prepracovanie alebo doplnenie dokumentácie, zabezpečenie nových povoľovacích úkonov, obstaranie náhradného zhotoviteľa a odstránenie ostatných následkov porušenia Zmluvy Zhotoviteľom.

28.7. Za Vady tej časti plnenia, ktorú Objednávateľ prevezme podľa tohto čl. ‎28 a za ktorú Zhotoviteľovi vznikne nárok na úhradu podľa čl. ‎28.5, zodpovedá Zhotoviteľ podľa čl. ‎19. Záručná doba na túto časť plnenia začína plynúť dňom jej odovzdania zaznamenaným v protokole podľa čl. ‎28.3; ak bola príslušná Časť Diela riadne prevzatá už skôr, záručná doba plynie odo dňa jej skoršieho prevzatia.


29. ROZHODNÉ PRÁVO A RIEŠENIE SPOROV

29.1. Táto Zmluva, právne vzťahy z nej vzniknuté alebo s ňou súvisiace, ako aj jej výklad, plnenie, porušenie a skončenie sa spravujú právnym poriadkom Slovenskej republiky.

29.2. Akékoľvek spory, nezrovnalosti alebo nároky vzniknuté zo Zmluvy alebo v súvislosti s ňou, vrátane sporov o jej porušenie, ukončenie, platnosť alebo výklad, budú rozhodované vecne a miestne príslušnými súdmi Slovenskej republiky.


30. SPOLOČNÉ A ZÁVEREČNÉ USTANOVENIA

30.1. Táto Zmluva predstavuje úplnú dohodu Zmluvných strán o jej predmete a nahrádza všetky predchádzajúce rokovania, vyhlásenia, dohody alebo komunikáciu Zmluvných strán týkajúcu sa predmetu Zmluvy.

30.2. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

30.3. Zmluvu možno meniť a dopĺňať len písomnými očíslovanými dodatkami podpísanými oboma Zmluvnými stranami. Dodatok sa nevyžaduje pri úkonoch, pri ktorých táto Zmluva výslovne ustanovuje, že sa vykonávajú písomným oznámením, určením, schválením alebo aktualizáciou bez uzavretia dodatku. Takýmto úkonom však nemožno meniť rozsah Diela, Zmluvnú cenu, Lehotu realizácie, termín záväzného míľnika ani inú podstatnú podmienku Zmluvy, ak Zmluva výslovne a v súlade so ZVO neustanovuje inak.

30.4. Žiadna zmena Zmluvy nesmie byť vykonaná v rozpore so ZVO. Zhotoviteľ berie na vedomie, že možnosti zmeny Zmluvy sú obmedzené pravidlami verejného obstarávania a že Zhotoviteľovi nevzniká nárok na zmenu Zmluvy, Zmluvnej ceny alebo Lehoty realizácie, ak taká zmena nie je prípustná podľa ZVO alebo Zmluvy.

30.5. Zhotoviteľ nie je oprávnený bez predchádzajúceho písomného súhlasu Objednávateľa postúpiť, previesť, založiť ani inak zaťažiť alebo scudziť pohľadávku alebo iné právo vyplývajúce zo Zmluvy ani previesť svoje povinnosti zo Zmluvy na tretiu osobu. Udelením súhlasu Objednávateľa nie je dotknutá povinnosť dodržať ZVO a ostatné Právne predpisy.

30.6. Ak sa niektoré ustanovenie Zmluvy stane neplatným, neúčinným alebo nevykonateľným, nebude tým dotknutá platnosť, účinnosť alebo vykonateľnosť ostatných ustanovení. Zmluvné strany ho, ak je to prípustné podľa ZVO a ostatných Právnych predpisov, nahradia platným, účinným a vykonateľným ustanovením, ktoré sa svojím obsahom a účelom čo najviac približuje pôvodnému ustanoveniu.

30.7. Zhotoviteľ berie na vedomie, že Zmluva, jej dodatky a súvisiace dokumenty môžu byť zverejnené v rozsahu vyžadovanom Právnymi predpismi, najmä v Centrálnom registri zmlúv, a že také zverejnenie nepredstavuje porušenie mlčanlivosti.

30.8. Ak je Zhotoviteľom skupina dodávateľov, združenie alebo viac osôb na strane Zhotoviteľa, všetky tieto osoby zodpovedajú za riadne a včasné splnenie povinností podľa Zmluvy spoločne a nerozdielne. Sú povinné určiť spoločného zástupcu oprávneného konať voči Objednávateľovi; určením spoločného zástupcu nie je dotknutá ich spoločná a nerozdielna zodpovednosť. Zloženie skupiny dodávateľov ani rozsah zodpovednosti jej jednotlivých členov nemožno meniť bez predchádzajúceho písomného súhlasu Objednávateľa a bez splnenia podmienok podľa ZVO. Zhotoviteľ nemá právny nárok na udelenie takého súhlasu.

30.9. Táto Zmluva sa vyhotovuje v štyroch (4) rovnopisoch, z ktorých Objednávateľ dostane tri (3) rovnopisy a Zhotoviteľ jeden (1) rovnopis.
30.10. Zmluvné strany vyhlasujú, že si Zmluvu prečítali, jej obsahu porozumeli, Zmluvu uzatvárajú slobodne, vážne, určito a zrozumiteľne, nie v tiesni ani za nápadne nevýhodných podmienok, a na znak súhlasu ju podpisujú.

30.11. Neoddeliteľnou súčasťou Zmluvy sú Prílohy uvedené v článku ‎2.2 tejto Zmluvy.































[NASLEDUJE PODPISOVÁ STRANA]

Za Objednávateľa:

V Sliači, dňa [●]


__________________________________
Meno: 
Funkcia: 



__________________________________
Meno: 
Funkcia: 


Za Zhotoviteľa:
V [●], dňa [●]



__________________________________
Meno: [●]
Funkcia: [●]
















PRÍLOHA Č. 1 
HARMONOGRAM


	Míľnik
	Lehota od účinnosti Zmluvy

	odovzdanie Dokumentácie Zhotoviteľa vo vecnom rozsahu Etapy 1 podľa Opisu predmetu zákazky 
	tri (3) mesiace

	dokončenie hlavnej stavebnej realizácie vo vecnom rozsahu Etapy 2 podľa Opisu predmetu zákazky 
	desať (10) mesiacov

